Rusiya-Türkmənistan Münasibətləri Qaz Böhranının Astanasında Nı? - Araz Aslanlı - TURAN-SAM : TURAN Stratejik Araştırmalar Merkezi - http://www.turansam.org\nRusiya-Türkmənistan Münasibətləri Qaz Böhranının Astanasında Nı? - Araz Aslanlı\nTarih: 11.04.2009 > Kaç kez okundu? 2967\nMDB məkanında son illərin ən aktual mövzularından biri olan “qaz müharibələrindən” növbəti birinin Rusiya və Türkmənistan arasında cıxması ehtimalı artmışdır. Belə ki, Aprelin 8-dən 9-na geçən gecə Türkmənistan qazını Özbəkistan-Qazaxstan maşrutu ilə Rusiyaya nəql edən “Orta Asiya-Mərkəz-4” kəmərində partlayış baş vermişdir. Kəmərin Dövlətabad-Dəryalık hissəsinin 487-ci kilometrində, Türkmənistan-Özbəkistan sərhədində başverən qəza nəticəsində Türkmən qazının Rusiyaya nəqli tamamiylə dayanmışdır.\nİlk baxışda təxminən 40 yaşı olan “Orta Asya-Mərkəz-4” kəmərində baş verən qəza bir neçə gün içində ortadan qaldırıla biləcək texniki xarakterli bir hadisə olaraq görünsə də, Türkmənistanın bu məsələdə Qazpromun günahkar olduğunu bildirən sərt açıqlaması işin siyasi yönünü də ortaya qoydu. Türkmənistan Xarici İşlər Nazirliyi 9 Apreldə verdiyi açıqlamada kəmərdə partlayışın baş verməsinə səbəb kimi “Qazprom-Eksport” şirkətinin əvvəlcədən xəbər vermədən kəmərdən aldığı qaz miqdarını kəskin surətdə azaldmasını göstərib. Qazpromun bu davranışını “düşünülməmiş və məsuliyətsiz addım kimi” xarakterizə edən Türkmənistan XİN-i, Rus şirkətinin iki ölkə arasındakı qaz alqı-satqı müqaviləsini kobud şəkildə pozduğunu bildirib. Türkmən mütəxəssislər Qazpromun “Orta Asiya-Mərkəz-4” kəməridən qaz alımını ani dayandırmasında nəticəsində ortaya çıxan sürətli təzyiq azalışının partlamaya yol açdığını irəlin sürməkdədirlər.\nÖz novbəsində Qazprom isə 8 Apreldə Türkmənistanı “Orta Asiya-Mərkəz-4” kəmrindən qaz alımını 90 % nisbətində azaldacaqları barədə xəbərdar etdiklərini bildirdi. Rus rəsmiləri bu azalmanı Türkmən qazının əsas istifadəçisi Ukraynanın iqtisadi kriz səbəbiylə Qazpromdan qaz alımını büyük miqdarda məhdudlaşdırması ilə izah edir. Rusiya tərəfi hadisənin baş verməsininin səbəbi kimi kəmərin fəaliyətini tənzimləyən Türkmən dispeçir mərkəzinin səhvini və kəmərin çox köhnə olması amillərini irəli sürür.\nNormal şərtlərdə texnik bir məsələ kimi xarakteziə edilə bilən bu hadisənin siyasi xarakter qazanmasında Türkmən XİN-in sərt rekasiyası ilə yanaşı, Rusiya və Türkmənıistan arasında son iki həftədə yaşanan qaz anlaşmazlığının rolu olduğunu qeyd etmək lazımdır. Belə ki, Türkmənistan keçən həftə MDB məkanında ən böyük qaz yataqlarınan biri olan Yolatandan çıxarılcaq qazın nəqli üçün nəzərdə tutulan Şərq-Qərb kəmərinin inşası üçün beynəlxalq tender elan etdi. Rəsmi Aşqabadın bu qərarı Rusiya üçün gözlənilməz oldu. Belə ki, Şərq-Qərb kəmərinin Qazprom tərəfindən inşa edilməsi və bu kəmərin Türkmənistan qazını Qazaxstan vasitəsiylə Rusiyaya nəql etməsi nəzərdə tutulan Xəzər kəmərinə birləşdirilməsi gözlənilirdi. Beləliklə Rusiyanın Nabukko-ya alternativ Xəzər kəmərini daha rentabil olması fürsəti əldə edəcəyi düşünülməkdəydi. Hətta bu kəmərlə əlaqədar Rusiya-Türkmənistan rəsmi müqaviləsinin prezident Qurbanqulu Berdimuhammedovun 24-25 Mart 2009 tarixli Moskva səfərində imzalanacağı gözlənilməkdəydi. Ancaq Türkmən prezidentin Moskvada Medvedevlə müzakirələrdə qoyduğu şərtlər müqavilənin imzalanmasına imkan vermədi. Xatırladaq ki, Bedimuhammedovun şərtlərindən bir də Şərq-Qərb kəmərinin Xəzər qaz xəttinə birləşdirilməsinə dair maddənin müqavilədən çıxarılması idi. İki ölkə arasında bu anlaşmazlığın arxasından rəsmi Aşqabadın Şərq-Qərb kəmərinin inşası üçün beynəlxalq tender elan etməsi isə Rusiyanın narahat etdi. Hətta bu çərçivdə son qəza hadisəsini Rusiyanın Ukraynaya qarşı istifadə etdiyi qaz silahını Türkmənistana qarşı istifadə etdiyi şərh edənlər var. Rəsmi Moskvanın bu dəfə qaz kəsmək yerinə, qaz almamaq metodunu tətbiq etdiyi irəli sürülməkdədir. Həqiqtən də, əsas ixrac maddəsi qaz olan və əsas alıcısı/tranzitorunun Rusiya olduğu nəzərə alınırsa, Türkmənistan üçün Qazpromun qaz almama, ya da az qaz alma taktiği təsirli bir vasitə kimi xarakterizə edilə bilər.\nKAYNAK: ARAZ TEDQİQATLAR MERKEZİ: http://www.araztm.org/?mod=actual&id=141


Milli Şuradan Avropa Parlamentinə kim gedəcək?\n2 Oktyabr 2013 09:52\nMilli Şuranın prezidentliyə namizədi Cəmil Həsənlinin Brüsselə səfər edəcəyi sual altındadır.\nBu barədə Cəmil Həsənlinin mətbuat nümayəndəsi Oktay Gülalıyev modern.az-a açıqlamasında bildirib. Milli Şura üzvü qeyd edib ki, seçki gününə az qaldığından Cəmil Həsənlinin Avropa səfərinə getməsi mümkün deyil:\n"Cəmil bəy yerlərdə seçicilərlə görüşlər keçirir. Seçkilərə az qaldığından onun Brüsselə getməsi mümkün deyil. Dünən Cəmil bəylə də telefonda danışdıq. Amma qeyd edim ki, Milli Şura olaraq bu səfərdən imtina etməyəcəyik. Səfər kimin gedəcəyinə bu gün qərar veriləcək. Hələli bilmirik kim gedəcək".\nMilli Şuranı Brüssel səfərində AXCP sədrinin müavini Fuad Qəhrəmanlının təmsil edəcəyi bildirilsə də o bundan xəbərsiz olduğunu deyib.\nQeyd edək ki, prezidentliyə namizəd Cəmil Həsənlinin oktyabrın 3-də Brüsselə dəvət alıb. Onun Avropa Parlamentində Azərbaycandakı seçkilərlə bağlı təşkil olunacaq dinləmələrdə iştirak etməsi gözlənilirdi. Dinləmələrdə Müsavat başqanı İsa Qəmbərin də iştirak edəcəyi bildirilirdi.\nYayılan digər xəbərlərə görə, Milli Şuranın iştirak etdiyi Brüssül səfərində milli azlıqlarla bağlı məsələlərin də müzakirə olunacağı qeyd edilir.


Binə qəsəbəsi Sovxoz adlanan ərazidə tam təmirli 2 sotda 2 otaqlı həyət evi satılır! - son xeberler\nBinə qəsəbəsi Sovxoz adlanan ərazidə tam təmirli 2 sotda 2 otaqlı həyət evi satılır!\nXəzər rayon, Binə qəsəbəsi, Sovxoz adlanan ərazidə, tam təmirli, 2 sot torpaqda, 12 daş kürsülü, 9×7, 60 kv yaşayış sahəsi, yeni pəncərələrə jayuz qoyulub, 2 otaqlı mənzil satılır, işığı çəkilib, lakin su və qaz yaxşınlıqdan keçir, əlavə olaraq su üçün 1.5 tonluq çən var, qaz 250 metr yaxınlıqdan keçir. Mənzil altı əlavə 20 kv padval vardır, həyətdə ayaqyolu və kladovka mövcuddur. Mənzil Binə çörək zavodundan 1 km qədər qabaqda yerləşir.Qiymət 28200azn\nƏlaqə üçün (055) 2658026\nMaraqlı Baxılıb: 879 Tarix: 10 sentyabr 2019


Əmək qabiliyyətinin nə qədər müddətə itirilməsi əmək müqaviləsinin xitamına səbəb ola bilməz? Admin\tİndi isə əmək qabiliyyətinin itirilməsi və işçinin vəfat etməsi ilə bağlı hallara diqqət yetirək. Əmək qabiliyyətinin tam itirilməsi Azərbaycan Respublikası Əmək və Əhalinin Sosial Müdafiəsi Nazirliyinin (ƏƏSMN) (Tibbi sosial ekspert komissiyaları vasitəsilə) rəyi ilə müəyyən edilir.\nAdmin\tMəsələn, tutaq ki, işçinin aylıq əməkhaqqı 260 manatdır və dekabr ayının 31-işəgötürən işçinin razılığı ilə onu işə cəlb edib. Nəzərə alaq ki,həmin ayda 26 iş günü var. İşçi ilə bağlanılmış əmək müqaviləsində göstərilib ki, belə hallarda həmin günün əməkhaqqı ikiqat normailə ödənilsin. Ardını oxu...\nAdmin\tVergi Məcəlləsində belə bir maddə var:\nTutaq ki, vergi ödəyicisinin bir neçə evi var. Təbii ki, o, bu evlərdən birində yaşayır. Əgər vergi ödəyicisi yaşamadığı evləri satarsa, onların dəyəri gəlir vergisinə cəlb olunacaq. Amma hansı evdə 3 il yaşadığını sübut edərsə, onda həmin evin satışından gələn məbləğ gəlir vergisindən azad olunur. Bəs, vergi ödəyicisi necə sübut edə bilər ki, həmin evdə yaşayır? O, yaşayış yerindən alınmış arayışla, qeydiyyat arayışı ilə bunu sübut edə bilər. Burada söhbət davamlı 3 il ərzində və ya ümumiyyətlə, cəmi 3 il ərzində hansısa evdə yaşamaqdan getmir. Ardını oxu...\nAdmin\tMəsləhət görərdik ki, işəgötürən və işçilər arasında narazılıq olmaması üçün əmək məzuniyyətlərinin verilməsi növbəliyi cədvəli tərtib olunandan sonra işçilər bununla tanış edilsin. Çünki təcrübədə belə narazılıqlar çox olur.\nAdmin\tMüəssisənin ləğv olunması, işçi və ştatların (iş yerlərinin) ixtisar edilməsi ilə bağlı əmək müqaviləsinə xitam verildikdə işçilərə aşağıdakı ödənişlər edilir:


125 dairənin 72-də YAP liderdir\n2022, 30 İyun, Cümə axşamı, Bakı vaxtı 17:46\nGecə saat 3-ə yaxın MSK sədri Məzahir Pənahov bazar günü parlamentə keçirilmiş seçkilərin ilkin yekunlarını açıqlayıb. Bu nəticələr “Seçkilər” informasiya sistemi üzrə seçki məntəqələrindən alınmış məlumatlara əsaslanıb.\nHəmin məlumatlara görə, seçkilərdə prezident İlham Əliyevin rəhbərlik etdiyi Yeni Azərbaycan Partiyası (YAP) liderlik edir.\nYAP-ın nümayəndələri 125 dairənin 72-də liderlik edir. Ötən parlamentdə YAP yalnız mandatların yarısına malik idi.\nMilli Məclisə 10 partiyanı təmsil edən daha 13 namizəd keçib. Bunlar Vətəndaş Həmrəyliyi Partiyası (3), Ana Vətən Partiyası (2), Demokratik İslahatlar (1), Böyük Quruluş (1), Xalq Dirçəliş Hərəkatı (1), Ümid (1), Sosial Rifah Partiyası (1), Vətəndaş Birliyi Partiyası (1), Vahid Azərbaycan Xalq Cəbhəsi Partiyası (1), Ədalət Partiyasıdır (1). 37 dairədə isə bitərəf namizədlər qalib gəlib.\nMSK sədri Məzahir Pənahov mətbuat konfransında seçkilər zamanı ciddi pozuntuların olması faktını inkar edib və gün ərzində belə məlumatların daxil olmadığını bildirib. O 31 saylı Suraxanı ikinci dairəsində yaranmış problemi inkar edib. Bu dairə üzrə nəticələr digər dairələrə nisbətən çox gec açıqlanıb.\nBu dairədən namizədliyini irəli sürmüş AXCP lideri Əli Kərimli bildirib ki, məntəqələrdən protokolların surətləri onun nümayəndələrinə verilməyib, hətta işə ATƏT nümayəndələri müdaxilə edib. Bununla belə, MSK həmin dairə üzrə lider başqa namizədi - Milli Dirçəliş Hərəkatının rəhbəri Fərəc Quliyevi elan edib.\nYekun rəsmi nəticələr bir ay ərzində elan olunacaq.\nSeçkilərdə 2 480 205 seçici və ya onların ümumi sayının 50,14%-i iştirak edib.


'Bazarda malların 25 faizi qaçaqmaldır' - Ekspert\n2021, 17 Sentyabr, Cümə, Bakı vaxtı 08:05\nKənd təsərrüfatında suvarma işləri, ölkə bazarlarında qaçaqmala tələbatın yüksəlməsi və vaxtıkeçmiş kreditlərin həcminin artması bu gün (17 iyul 2017-ci il) medianın aparıcı mövzularındandır...\n«BOZ İDXAL» İNKİŞAF EDİR\n«Exo» qəzetində «Azərbaycan bazarında malların 25%-ə yaxını «boz idxal»a aiddir» sərlövhəli məqalə oxumaq olar. Yazıda idxal mallarının keyfiyyəti Azad İstehlakçılar Birliyinin (AİB) sədri Eyyub Hüseynovla dəyərləndirilir.\n«Dövriyyəsi milyon manatlarla ölçülən qaçaqmalçılıqla mübarizə Azərbaycanda daimi gedir. Amma bu qeyri-leqal idxalla mübarizə səmərəsiz aparılır. 20 gün öncə İqtisadiyyat Nazirliyinə və Gömrük Komitəsinə bazarda qaçaqmal olan kofe satıldığını bildirdik, sübutları və bununla məşğul olan şəxsləri göstərdik. Bu yaxınlarda İqtisadiyyat Nazirliyi bizə məktub yazır ki, qaçaqmalla məşğul olan şəxs barədə daha ətraflı informasiya verək», - deyə E.Hüseynov vurğulayıb.\nAİB sədri deyib ki, ictimai qurum təhqiqat aparmır. Bundan ötrü səlahiyyətli dövlət orqanları var.\nE.Hüseynov bildirib ki, son illər bazarda qaçaqmalların həcmi artıb:\n«Bazarda qaçaqmalların həcmi 25 faizə yaxındır. Bura əldəqayırma mallar da daxildir».\nE.Hüseynov hesab edir ki, dövlət orqanlarının yürütdüyü səmərəsiz istehlak siyasəti qaçaqmal və əldəqayırma məhsulların artmasına səbəb olur.\nAİB sədri vurğulayır ki, qiyməti ucuz olduğuna görə istehlakçılar belə məhsullara üstünük verirlər. Gəlirlərin azalması insanları əlavə çıxış yollarına sövq edir.\nE.Hüseynov hesab edir ki, tələb olduqda təklifin payı paralel olaraq daim artacaq.\nPROBLEMLİ KREDİTLƏR ARTIR\n«Yeni Müsavat» qəzetində «Problemli kreditlərin həcmi artır» sərlövhəli məqalə diqqət çəkir\nYazıda bildirilir ki, Azərbaycan Mərkəzi Bankı (AMB) ölkənin bank sahəsindəki duruma dair növbəti statistikanı elan edib. Bu sənədə görə, problemli kreditlərin həcmi ay ərzində 145.8 mln. manat, illik hesablamada isə 225.6 mln. manat və ya 14.9 faiz artıb.\nMüəllif vurğulayır ki, artıq vaxtıkeçmiş kreditlərin ümumi məbləği 1 mlrd. 739.8 mln. manat təşkil edir. Bunun ümumi kredit portfelində payı 12 faizə çatıb.\nEkspert Samir Əliyev problemli kreditlərin həcminin artmasını təbii sayır:\n«Azərbaycanda keçən ildən davam edən sənaye və ümumi daxili məhsul (ÜDM) templərinin azalması (2016-cı ildə ÜDM 3.8 faiz azalıb), büdcə kəsirinin 2015-ci illə müqayisədə 6 dəfədən çox artması, maliyyə sisteminin iflici, işgüzar fəallığın zəifləməsi, gizli işsizliyin artması, yoxsulluq, real sektorda investisiya böhranı vətəndaşların problemlərini dərinləşdirir».\nEkspert hesab edir ki, gündəlik tələbat malları və xidmət sahəsində qiymətlərin sürətli artımı əhalinin maliyyə ehtiyatlarını tükəndirir.\nİqtisadçı vurğulayıb ki, nominal əməkhaqqı 6, real maaşlar 2.1 faiz artıb. Amma qiymət artımı və inflyasiya bunu qat-qat üstələyib.\nEkspert hesab edir ki, ölkədə iqtisadi böhran dərinləşdikcə, problemli kreditlərlə bağlı durum da ağırlaşacaq.\nYazıda bildirilir ki, deputat Vahid Əhmədov da Maliyyə Bazarlarına Nəzarət Palatasının (MBNP) bank sahəsində durumun sabitləşdirilməsi üzrə gördüyü tədbirləri tənqid edib:\n«Bu qurumun yaradılması həmin sistemin sağlamlaşdırılması sahəsində müsbət rol oynamadı. Əksinə, 11 bank bağlandı. Palata ilə Mərkəzi Bank arasında fikir ayrılığı bankların vəziyyətini daha da ağırlaşdırır».\nMüəllif yazır ki, ekspertlər bu sahədə vəziyyətin yaxın vaxtlarda düzələcəyinə bir elə inanmırlar:\n«İşsizliyin artması, iqtisadiyyatın ümumi depressiya vəziyyəti insanların gəlirlərinə mənfi təsir edəcək. Bütün bunlar ödəmələrlə bağlı böhranı daha da kəskinləşdirəcək və bank sektorunun durumunu ağırlaşdıracaq».\n«Azərbaycan» qəzetində «Kənd təsərrüfatının inkişafı su ilə təchizatdan asılıdır» sərlövhəli məqalə dərc edilib.\nMüəllif yazır ki, son illər Azərbaycanda aqrar sektorun inkişafına xüsusi önəm verilir. Məqsəd qeyri-neft sektorunun inkişafına nail olmaqdır. Ölkə əhalisinin 48 faizinin bu sahədə çalışması, ərzaq təhlükəsizliyi də kənd təsərrüfatına diqqəti artırır.\nYazıda vurğulanır ki, aqrar sektorun inkişafı bir çox amillərdən, xüsusən əkin sahələrinin su təchizatından asılıdır. Nazirlər Kabinetinin bu günlərdəki iclasında dövlət başçısı İlham Əliyev də bu məsələyə diqqət ayırıb. Yazıda prezidentdən sitat da gətirilir:\n«İlin əvvəlində qarşıya vəzifə qoyulmuşdu ki, biz 100 min hektardan çox yeni torpaq sahələrinin suvarılmasını təşkil edək və bu istiqamətdə işlər gedir. Biz buna nail olacağıq. Biz yeni layihələr üzərində işləyirik və elə etməliyik ki, suvarma işlərini maksimum dərəcədə yüksək səviyyədə aparaq. Çünki bu, məhsuldarlığa bilavasitə təsir göstərir».\nYazıda bildirilir ki, 2013-2016-cı illərdə ölkədə minə yaxın subartezian quyusu qazılıb. Daha 150 subartezian quyusunun qazılması haqda sərəncam imzalanıb.\nMüəllif yazır ki, görülən tədbirlər nəticəsində kənd təsərrüfatında məhsul istehsalı sürətlə artır. Son dövrlər ixracatda kənd təsərrüfatı məhsullarının çəkisinin artması da bunu sübut edir.


Tehranda Şəhriyar Mədəniyyət Mərkəzi yaranır\nTəbriz millət vəkili İşrət xanım Şayiqin xəbər saytı da "Şəhriyar Tədqiqat və Öyrətim Mərkəzinin" yaradılması barədə xəbəri təstiqləyib. Millət vəkilinin saytı bildirir ki, Şəhriyar mərkəzinin məqsədi Azərbaycan dili və ədəbiyyatı üzrə elmi tədqiqat aparmaq olacaq.\nİranın "Fars Dili və Ədəbiyyatı" Akademiyası "Şəhriyar Əlmi və Tədqiqat Mərkəzinin" Əsasnaməsini təsdiq edib. Bu xəbəri İranın Üniversitet Tələbələrinin Xəbər Agentliyi (İSNA) yayıb. İSNA-nın Şərqi Azərbaycan şöbəsinin xəbərində deyilir ki, dövlət nazirinin Şərqi Azərbaycana səfəri zamanı mədəniyyət mərkəzinin yaradılması barədə təklif Nazirlər Kabinetinə verilib. Nazirlər Kabineti təklifi ilkin olaraq qəbul edib və mərkəzin yaradılması ilə bağlı işlərin aparılması üçün Tehrandakı Fars Dili və Ədəbiyyatı Akademiyasına göndərib.\nTəbriz millət vəkili İşrət xanım Şayiqin xəbər saytı da eyni xəbəri yayıb və əlavə edib ki, Fars dil və Ədəbiyyatı Akademiyası 376-cı iclasında "Şəhriyar Tədqiqat və Öyrətim Mərkəzinin" yaradılması barədə qərar verib. Millət vəkilinin saytı bildirir ki, Şəhriyar mərkəzinin məqsədi Azərbaycan dili və ədəbiyyatı üzrə elmi tədqiqat aparmaq olacaq. “Şəhriyar Tədqiqat və Öyrətim Mərkəzi İranın Fars dili və Ədəbiyyatı Akademiyasının tərkibində fəaliyyət göstərəcək. Bununla yanaşı, İran mənbələrinin xəbərlərində mərkəzin nə vaxt fəaliyyətə başlayacağı və onun əsas aparıcı dilinin Azərbaycanmı ya Fars dilimi olacağı ilə bağlı hələlik məlumat verilməyib.


Ən qısa vaxtda yazılan möhtəşəm roman\n20:00 17.04.2020 (Yenilənib 17:13 17.04.2020)\n“Nyu-York Tayms”ın bestsellerlərindən biri olan, dünyada 5 milyon tirajdan artıq satılan “Zolaqlı pijamalı oğlan” romanı eyni gündə doğulan iki 9 yaşlı oğlanın – Bruno və Şmulun həyatından bəhs edir\nBAKI, 17 aprel — Sputnik. Yazıçı Con Boyn (John Boyne) 1971-ci ildə İrlandiyada doğulub. Yaradıcılığına hekayələrlə başlayan yazıçı müxtəlif mükafatların, eləcə də ardıcıl iki dəfə İrlandiya Kitab Mükafatının laureatıdır. 2006-cı ildə nəşr olunmuş “Zolaqlı pijamalı oğlan” (The Boy in the Striped Pyjamas) romanı həm müəllifin vətəni İrlandiyada, həm də dünyada müxtəlif nüfuzlu mükafatlara layiq görülüb və müəllifinə böyük şöhrət qazandırıb. “Zolaqlı pijamalı oğlan” eyni zamanda dünyada ən qısa müddətə yazılmış kitabların siyahısında ilk yerdədir.\n“Nyu-York Tayms”ın bestsellerlərindən biri olan, dünyada 5 milyon tirajdan artıq satılan “Zolaqlı pijamalı oğlan” romanı eyni gündə doğulan iki 9 yaşlı oğlanın – Bruno və Şmulun həyatından bəhs edir.\n1943-cü ildə Faşist Almaniyasında baş verən hadisələr, Bruno adlı alman oğlanın dilindən nəql edilir. Əsərin sadə dili və axıcı təhkiyəsi, faciələrin və dəhşətlərin sadə şəkildə canlandırılması romanın uşaq ədəbiyyatına aid olduğunu deməyimizə əsas versə də, əsər İkinci Dünya Müharibəsi haqqında yazılan ən təsirli romanlardandır.\nYaşadıqları beşmərtəbəli evdən, geniş küçələri, kafe və böyük dükanları olan Berlindən Polşadakı əyalət şəhərinə köçərək əsir düşərgəsinə rəhbərlik edən faşist zabitinin oğlu tənhalıqdan əziyyət çəkir. Macəra romanlarını sevən və kaşif olmağı qarşısına məqsəd qoyan Bruno, tikanlı məftillərlə əhatələnmiş düşərgənin ətrafında gəzərkən yəhudi oğlan Şmulu kəşf edir...\nDüşərgəyə rəhbərlik edən faşist zabitinin oğlu Bruno ilə, yəhudi saatsazın əsir düşərgəsində yaşayan oğlu Şmulun taleyi düşərgə kənarındakı tikanlı məftillərin yanında kəsişir.\nVə bu tanışlıq onları heç də xoş olmayan sonluğa doğru sürükləyir.\n...Bu əyalət qəsəbəsində iki tip insan var: tikanlı məftillərin bir tərəfində azlıqda qalanlar – Bruno, ailəsi, alman əsgər və zabitləri, tikanlı məftillərin digər tərəfində çoxluq təşkil edənlər – Şmul, ailəsi və əsirlikdə olan başqa yəhudilər...\nYazıçının cəmi iki gün yarıma yazıb bitirdiyi bu romanda hadisələr bir-birini sürətlə əvəz etdikcə, həyəcan artır. Əsərin nəfəskəsən tempi, hadisələr zəncirinin qeyri-adi inkişafı, axıcı təhkiyə oxucunu arxasınca sürükləyir.\n...Auşvitz(Osvensim) əsir düşərgəsində baş verənlər, Holokost, yəhudilərə qarşı törədilən soyqırım əsərin əsas mövzusu olsa da, müəllif bu faciəni çatdırmağın fərqli yoluna baş vurur. Müharibədən bəhs edən minlərlə romandan fərqli olaraq “Zolaqlı pijamalı oğlan” romanında faciə iki kiçik oğlanın taleyi fonunda daha da kədərli şəkil alır. Uşaqların heç biri müharibənin miqyasını, faciənin dəhşətini anlayacaq yaşda deyillər. Bruno “böyüklər” kimi yəhudiləri düşmən hesab etmir və əsir düşərgəsinin mahiyyətini dərk etməkdən uzaqdır.\nƏsərin sonlarına doğru böyüklərin də müharibədən və baş verənlərdən yorulduğu, bezdiyi hiss olunur. Yazıçı Brunonun ata-anasına, xüsusilə övladları ilə birgə düşərgədən uzağa – Berlinə qayıtmaq istəyən anaya mərhəmətli yanaşsa da, labüd final dəyişmir...\nBrunonun otağının pəncərəsindən görünən zolaqlı pijamalı adamlar, yan-yana düzülmüş daxmalar, naməlum borularından qalxan dəhşətli tüstü əsərin sonunda həssas oxucunu ağlamağa məcbur edir...\nAmerikalı rejissor Mark Herman 2008-ci ildə əsərin motivləri əsasında romanın özü qədər təsirli və populyar film ərsəyə gətirib.\nRoman 2019-cu ildə, “XAN” Nəşriyyatında işıq üzü görüb.\nBAKI, 29 oktyabr — Sputnik. Ölkə ərazisində xüsusi karantin rejiminin müddətinin uzadılması barədə Nazirlər Kabinetinin müvafiq qərarına uyğun olaraq, Təhsil Nazirliyinin Vətəndaşların Qəbulu Mərkəzi 2020-ci il dekabrın 1-dək fəaliyyətini dayandırır.\nNazirlikdən Sputnik Azərbaycan-a verilən məlumata görə, təhsil sahəsində dövlət xidmətlərinin göstərilməsini təmin etmək üçün bu dövr ərzində müraciətlər 146-1 Telefon Məlumat Mərkəzi vasitəsilə cavablandırılacaq.\nVətəndaşlar həmçinin Nazirliyin rəsmi office@edu.gov.az elektron poçt ünvanına müraciət edə və elektron resurslarında (www.edu.gov.az; www.ict.edu.az) təqdim edilən müxtəlif e-xidmətlərdən yararlana bilərlər. Rəsmi məlumatları Təhsil Nazirliyinin internet saytı (www.edu.gov.az) və sosial şəbəkələrdəki səhifələrindən izləmək tövsiyə edilir.


Kult.az xəbər verir ki, bu sözləri Milli Məclisin Mədəniyyət komitəsinin sədri Qənirə Paşayeva qeyd edib. O bildirib ki, hər bir dilin söz ehtiyatının (lüğət tərkibinin) zənginliyi və saflığı ilə yanaşı, orfoqrafiya qaydalarının səlisliyi, bu qaydalara əməl olunmanı özündə ehtiva edən uyğun vəsaitlərin (başlıca olaraq, mükəmməl orfoqrafiya lüğətinin) mövcudluğu onun inkişafını, düzgün istifadəsini şərtləndirən başlıca meyarlardandır:\n“Mənə görə, bu lüğət bizlərin - işgüzar Azərbaycan dilindən istifadə edən hər kəsin masaüstü kitabları sırasında yerini almağı haqq edir. Doğrudur, bununçün nəşrin tirajı önəm ərz edir; lakin “e-kitabxana”lara, Tərcümə Mərkəzinin özünün elektron orqanına “pdf” formatında yüklənməsi ilə (yaxud sifarişlərin qəbulu, satışının təşkili və s. üsul və vasitələrlə) bu məsələni (kütləviliyin təmini problemini) çözmək olar.\n1) Yazılış qaydası öncəki lüğətlərdə qüsurlu, yaxud iki (bəzən üç) variantda verilmiş minlərlə (!) söz və termin vahid düzgün yazılış qaydasında verilib;\n3) Öncəki orfoqrafiya lüğətlərində yer almamış 8000-dən (!) çox saf Azərbaycan sözünü, eləcə də elm, texnologiya, idman, mədəniyyət, siyasət və digər sahələrdə işləklik qazanmış terminləri əhatə edib”.\nMillət vəkili vurğulayıb ki, lüğət, əlbəttə, elmi prinsiplər əsasında hazırlanıb – hər nə qədər daha öncələr eyni adlı, eyni məzmunlu nəşrlər olsa da, bu nəşr dövrün (dilin özünün), inkişaf və tərəqqinin, deyərdim, humanitar təfəkkürün (elmin) çağırışlarına diqqət edilərək hazırlanıb:\n“Bu yerdə ədalət adına deməliyəm ki, dilimizin inkişafında (elə bu lüğətin hazırlanmasında əmək sərf edən alimlərin özünün yetişməsində) danılmaz rolu olmuş dilçilərimizin zəhmətini unutmuruq; bütün qüsurları ilə yanaşı, indiyədək istifadədə olmuş lüğətlər də hazırkı mükəmməl nəşrin meydana çıxmasında rol oynayıb. Necə deyərlər, yanlışı-doğrusu ilə (imtina edilmiş metodologiya, imtina edilmiş sözlər daxil) hər araşdırma (kitab) özündən sonrakı araşdırma (kitab) üçün faydalıdır. Biz bu sözləri deyərkən elə məhz klassik dilçilərimizin ruhunu şad etmək üçün də, gələcək nəsilləri bugünkü yanlışlıqlardan xilas etmək üçün də, yeni lüğətin hazırlanması təşəbbüsündən tutmuş, işin hazır olmasınadək görülmüş işlərin yüksək qiymətə layiq olduğunu ifadə etməliyik. Nə gizlədim, kim(lər)in məsuliyyətsizliyindən, yaxud naşılığından irəli gəlib, deyə bilməsəm də, öncəki ilə yeni lüğəti müqayisə etdikdə açıq ara fərqi görməmək mümkün deyil. Öncəki lüğət müəyyənlik, vahid norma yaratmaq imkanından yoxsulkən, qeyri-müəyyənliklərə, variantlılıqlara da rəvac vermiş olub. Deyək ki, məsələn, folklorda variantlılıq məqbul sayılsa da, həm şifahi, həm də yazılı abidələrimizin dilinin bugünkü səviyyəsi özündə məhz müəyyənlik, normativlik, elmi prinsiplərin tələblərinə cavab imkanları daşımalıdır. Daha doğrusu, dil o imkanları daşıyır, dilimiz istənilən fikir dərinliyini, istənilən məna üfüqünü ifadə etməyə qadirdir; yetər ki dilin özü haqqında yazılmış kitablar, lüğətlər də dilin özü səviyyəsində mükəmməl olsun. Bax, bu mənada, yeni orfoqrafiya lüğətimizi elmimiz, mədəniyyətimiz üçün mühüm hadisə hesab etməkdə haqlıyıq”.\nQ.Paşayevanın sözlərinə görə, lüğət özündə çağdaş və qədim Azərbaycan sözlərinin, müxtəlif sahələrdə işləklik qazanmış terminlərin düzgün seçimini ehtiva edərək tərtib olunub. Tərtib zamanı Nazirlər Kabinetinin 2019-cu il 16 aprel tarixli, 174 saylı Qərarı ilə təsdiq olunmuş “Azərbaycan dilinin Orfoqrafiya Normaları” əsas alınıb:\n“Professor Vəli Xuluflunun 1929-cu ildə latın əlifbasında işıq üzü görmüş “İmla lüğəti” ilə başlayan peşəkar orfoqrafiya lüğətçiliyi tariximiz, dilimizin söz ehtiyatı və düzgün yazılış qaydalarının müəyyən edilməsi ilə bağlı enişli-yoxuşlu yol keçib. Proses milli irsimizə, mədəniyyətimizə, dilimizə, lüğətimizə (o cümlədən milli mövqeli ailimlərimizə) Stalin repressiyası dönəmində, sonrakı hakim ideologiya illərində və müstəqilliyin ilk təbəddülatlı illərindəki gərginliklərlə müşaiyət olunub. Professor Xuluflu özü repressiya qurbanı olub.\nDilimizin saflığının qorunması və inkişafına hər zaman böyük önəm vermiş Ümummilli lider Heydər Əliyevin müəyyənləşdirdiyi müstəqil Azərbaycanın dövlət dili siyasəti bu gün Azərbaycan Prezidenti cənab İlham Əliyev tərəfindən uğurla davam və inkişaf etdirilir. Uyğun sahənin yüksək tənzimləyici orqanı olan Dövlət Dil Komissiyasına cənab Prezidentin özünün başçılıq etməsi, eləcə də dil və tərcümə sahəsinin təkmilləşdirilməsi işinə məsul qurumun – Azərbaycan Dövlət Tərcümə Mərkəzinin yaradılması dövlət başçısının dilin qorunması, inkişafı ilə bağlı tarixi çıxış və çağırışları, uğurun və inkişafın rəhnidir. Və “Azərbaycan dilinin orfoqrafiya lüğəti”nin qüsurlardan arındırılmasının da Dövlət Tərcümə Mərkəzi tərəfindən həyata keçirilməsi məntiqlidir.\nƏlbəttə, mən bir millət vəkili olaraq, “Azərbaycan Respublikasında dövlət dili haqqında” qanunda müvafiq dəyişiklik və əlavələrin edilməsinə dair məsələlərin gündəmdə olduğunu da deməliyəm. Dil, dövlət dil siyasəti, demək olar, hər kəsi əhatə edən, hər kəsin istifadə etdiyi, istinad etdiyi, faydalandığı strateji sahədir. Ölkə həyatının hərtərəfli islahatlarla təmin edildiyi, irəli aparıldığı günümüzdə, dilə münasibətin, dil siyasətinin də köklü şəkildə yenidən qurulması, öyrədilməsi, öyrənilməsi, dövlət dilimizin ölkə hüdudlarından qıraqda da təbliğ edilməsi vacibdir. Təsadüfi deyil ki, bu məsələlərə tərtibçinin “ön söz”ündə də vurğu edilir.\nYəqin o da təsadüfi deyil ki, bugünlərdə fəal ictimaiyyətçilərin, ziyalıların dövlət dilinin paytaxt küçələrində, ictimai iaşə obyektlərində (özəlliklə, turistlərin gur olduğu mərkəzi yerlərdə) dövlət dilindən istifadənin ən adi qaydalarının kobud şəkildə pozulması ilə bağlı ölkə başçısına müraciəti yayıldı. Müraciətin surəti Milli Məclisin Mədəniyyət komitəsinə də ünvanlanmışdı; fürsətdən istifadə edib, ziyalıların haqlı mövqeyini qəbul etdiyimi, narahatçılıqlarını bölüşdüyümü bildirmək istərdim.\nBir daha, belə bir məsuliyyətli və şərəfli iş üçün əməyi keçən hər kəsə təşəkkürümü yetirir, yeni uğurlar diləyirəm!”\n2020.08.04 / 22:01


Tahir Kərimov Salyandakı villasını neçiyə satır? Fikrət Fərəməzoğlunun şikayəti təmin edilmədi Baş həkim vəzifədən azad olundu “Türkiyə və İranla viza rejimi ləğv edilmə Şura Quba və Qəbələdə konfrans keçirib İcra başçılarının iki səlahiyyəti ləğv edilib Çin kəşfiyyatı Pentaqonun məxfi sənədlərini oğur Rusiya elan etdi: Artıq zamanı gəldi, onları məh “Mosul azad edilən kimi…” R İranla sərhəd keçid məntəqəsinin gündəlik iş saa İlhamə Quliyevadan təhdid:”Səni bu dünyada yaşatmazdım…”\n02 Fevral 2016 / 11:59 / Baxış sayı: 485 Xalq artisti İlhamə Quliyeva Bakı İstintaq Təcridxanasında saxlanılan Mehriban Hüseynovanın ittihamlarına cavab verib. Lent.az-a açıqlama verən xalq artisti də öz növbəsində qarşı tərəfi suçlayıb: “Başa düşə bilmirəm ki, mənim qulluqçum Mehriban Hüseynova hansı namus-qeyrətdən danışır? Neçə-neçə ailələrin başına bu fəsadları gətirib. Amma mənimlə bacara bilmədi. Çünki daş qayaya rast gəldi. Onun əli ilə neçə nəfər tutulub, cəza çəkir. Ona demək istəyirəm ki, ay qulluqçu, sənin haqqın çatmır ki, həbsxanadan otura-otura cəfəngiyat məktublar göndərəsən. Bu işlərin axırı sənin üçün çox pis olacaq. Hazırda Prokurorluqda barəndə iş gedir. Barəmdə dediyin şərlər, böhtanlar heç vaxt mənə yapışmaz. Sənin söylədiklərinə də kimsə inanmaz”.\nİ.Quliyeva köməkçisini bıçaqlaması ittihamlarına da münasibət bildirib: “Başa düşə bilmirəm ki, İlhamə Quliyeva nə zamandan adam bıçaqlayan olub? Olmayan şeyləri camaata deyib, niyə şər atırsan? Bizi şantaj etdiyinə görə, ona 10 il iş düşür. Kimi şantaj edib öldürmüşük? Yekə arvadsan, get ağlına dua yazdır. Hələ gələcəyini düşün ki, səni məhkəmələrdə nələr gözləyir. İndi kim öz qatığına, ayranına turş deyir ki? Oturub, özü üçün qatıqlayır. İşi yox, gücü yox, oturub indi dörd divarın arasında. İlhamənin imkanı olsaydı, səni tikə-tikə doğrayardı ki, sən bu dünyada yaşamayasan. Çünki sən insanlara ancaq xələl gətirirsən”.\nXalq artisti onu da əlavə etdi ki, M.Hüseynova məktubu tək yazmayıb: “Özü içəridədir. Burada da öz adamları var, yazdırır, pozdurur. O, savadsızın biridir. Adını, soyadını yazanda beş dəfə səhv edir. Sadəcə, onun havadarları var. Müdafiə edən şəxsləri var. Həmin dəstədə qadın da, kişi də var. Məhkəmə qabağı bu cür yazı-pozular çox olacaq. Məhkəməsi başlayana kimi, nə qədər istəyir, ittiham etsin. Hazırda bütün Azərbaycan ayaq üstədir. Bu ciddi bir məsələdir. Onun ittiham etməyi ilə deyil ki? Ona yazığım gəlir. Bu dünyaya qulluqçu gəlib, qulluqçu kimi də gedəcək”.\nQeyd edək ki, Bakı İstintaq Təcridxanasında saxlanılan Mehriban Bəylər qızı Hüseynova musavat.com-un redaksiyasına ünvanlandığı məktubda İ.Quliyeva barəsində bir çox ittihamlar irəli sürüb.


Azərbaycanlı modelyerin geyimi dünya çempionunun əynində - FOTOLAR\_VİDEO\nTürkiyədə fəaliyyət göstərən həmyerlimiz dizayner Rüfət İsmayıl Ali Behnam Baktiharilə birlikdə 2015-ci il üçün hazırladığı yeni kolleksiyasını İtaliya, İran, Türkiyədən sonra Birləşmiş Ərəb Əmirliklərində təqdim edib.\nDubayda təşkil olunan dəb şousunda Rüfətin müəllifi olduğu geyimləri tanınmış modellərlə yanaşı, dünya çempionu Çağan Atakan Arslan podiumda nümayiş etdirib.\nBununla yanaşı “AFFFAİR” adı altında təqdim olunan markanın yeni yaz-yay kolleksiyasının video çarxı hazırlanıb. Çəkilişlərdə Nyu-York, London və Parisdə fəaliyyət göstərən model İsha Blaaker və Paris və Milanda çalışan Simon Adde iştirak edib.\nQeyd edək ki Rüfətin müəllifi olduğu brendin yaz-yay kolleksiyasının siması isə Muay Thai üzrə beşqat dünya çempionu Çağan Atakan Arslan seçilib.\nKişi geyimlərindən ibarət kolleksiyanın foto çəkilişləri də baş tutub. Foto çəkilişdən hazırlanan material “Vogue”, “GQ” və “Mens Health” kimi beynəlxalq jurnallarının Türkiyədə dərc olunan nəşrində yer alıb.\nRüfət İsmayıl yeni kolleksiyası üçün Şərq-Qərb, Avropa-Asiya mədəniyyətlərini bir birinə bağlayan və “Dandy” stilinə gətirdiyi yenilikçi tərziylə kişilər üçün modern, fərqli elementlərdən istifadə olunmuş geyimlər hazırlayıb.\nQeyd edək ki, Rüfət İsmayılın yaradıcısı olduğu brend Milan və İstanbul dəb həftəlində təqdim olunan ilk Azərbaycan markasıdır.


Honduraslı xanım deputatlara qadağa | ANA SƏHİFƏ\nson xeber > DÜNYA > Honduraslı xanım deputatlara qadağa\nTarix : 18 Avqust 2014 11:03\nQadağanın “qurbanları” bu addımı gülünc qarşılayıblar\nHonduraslı xanım millət vəkillərinə tətbiq edilən qadağa etiraza səbəb olub.\nMərkəzi Amerika ölkələrindən olan Hondurasda hökumət xanım millət vəkillərinə və digər vəzifəlilərə mini ətək, dar şalvar, sinəsi açıq bluz, şəffaf, eləcə də çox rəngli əlbisələr və dikdaban ayaqqabılar qadağan edilib. Göstərilən bu qadağalar siyahısı xanım millət vəkillərini özündən çıxarıb.\nYeni qanun layihəsi sentyabrın 1-dən etibarən tətbiq olunacaq. Ümumilikdə, 128 millət vəkilinin yer aldığı Honduras parlamentində 24 xanım deputat var.\nXanım millət vəkillərindən biri, eyni zamanda keçmiş model olan Kritza Perez hökumətin ölkə problemlərini bir kənara qoyaraq, qadınların necə geyinməsi barədə qərar çıxarmasını gülünc qarşılayıb.ANS PRESS


Uşaq geyimlərini necə seçək? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Bütün valideynlər öz körpələrini yaxşı təmin etmək istəyirlər. Yəqin, buna görə onlar uşaqlarına ən əlvan və gözəl geyimlər alırlar. Ancaq bu geyimlərin təhlükəsizliyini unudurlar.


Təhsil Naziri etiraf edir\nTəhsil Naziri etiraf edir Hadisə\n"Yeni yaranan peşələr üçün lazım olan kadrları tapa bimirik"\n"Yerli əmək bazarında yeni yaranan peşələr üçün lazım olan kadrları tapa bimirik. Məcbur oluruq ki, qonşu, bəzən də hətta qonşu olmayan ölkələrdən peşəkarlar, işçi qüvvəsi dəvət edək".\nBunu təhsil naziri Mikayıl Cabbarov Təhsil Nazirliyinin 5 nömrəli Bakı Peşə Liseyindən xidmət sahələrinə kadr hazırlığı layihələrinin təqdimat mərasimində bildirib.\nMərasimdə məlumat verilib ki, Təhsil Nazirliyi ilə "Abşeron Hotel Group" MMC arasında razlaşmaya əsasən, 5 nömrəli Bakı Peşə Liseyində ekspertlər tərəfindən 430 şagirdə beynəlxalq standartlara uyğun təlimlər keçiriləcək. Təlimlərin məqsədi I Avropa Oyunlarının keçirilməsi ərəfəsində Bakıda veriləcək yeni beşulduzlu "Bulvar Hotel" və "İnturist Hotel" mehmanxanaları üçün kadr ehtiyatı yaratmaqdır.\nLayihələrlə tanışlıq mərasimində çıxış edən nazir M.Cabbarov peşə təhsili sahəsində belə miqyasda təlim layihəsinin ilk dəfə həyata keçirildiyini deyib. Nazir bu layihənin turizm-xidmət sahəsinin kadrlarla təmin olunmasına böyük töhfə verəcəyəini vurğulayaraq təlimlərdən keçən gənclərin Avropa Oyunları ərəfəsində istifadəyə veriləcək mehmanxanalarda və "Abşeron Hotel Group" MMC-nin tərkibinə daxil olan digər restoranlar şəbəkəsində işlə təmin olunmaq şansı qazanacaqlarını da söyləyib:\n"Yüksək peşəkarlığa malik işçi hər yerdə qəbul olunur, maddi rifahı yüksək olur, işəgötürənlər onun üçün rəqabət aparırlar. Bunun üçün peşə təhsilinin keyfiyyətindən və özümüzə tələbkarlığımızdan çox şey asılıdır. Bu sahənin təhsil sistemində xüsusi rolu var. Başlıca səbəb oldur ki, Azərbaycan müsbət demoqrafik inkişafa malik ölkədir. Əhalinin və gənclərin artımı ölkənin iqtisadi inkişafına töhfə verir. Onların əmək fəaliyyətinə hazırlıq keyfiyyəti ölkə iqtisadiyyatının rəqabətə dözmlülüyünü, mal və məhsulların, təklif olunan xidmətlərin keyfiyyətini birləşdirir".\nM.Cabbarov qeyd edib ki, Azərbaycada iqtisadiyyatın inkişaf sürəti elədir ki, yerli əmək bazarında yeni yaranan peşələr üçün lazım olan kadrları tapmaq olmur: "Məcbur oluruq ki, qonşu, bəzən isə hətta qonşu olmayan ölkələrdən peşəkarlar, işçi qüvvəsi dəvət edək. Bu baxımdan peşə təhsilinin qarşısında bu yeni imkan və çağırışdır. Biz o səviyyədə bu işi görməliyik ki, dünyadakı ən yüksək keyfiyyət standartına uyğun olsun. Bu prizmadan başlanan bu layihənin böyük önəmi var. Dünyada turizm sahəsində obyektlərin, hotellərin idarə edilməsində kadr ehtiyacı bu peşə məktəbindəki kadrlardan istifadə etməklə kadr hazırlığına start veririk. Bir neçə aydan sonra buradakı gənclər yeni bilik və vərdişlərlə məktəbi tərk edib, yüksək keyfiyyətli peşəkarlar olacaq və işlədiyiniz şirkətlərə, eləcə də Vətənimizə xidmət edəcəklər. Bu məsələdə işəgötürənlərlə peşə məktəbləri arasında sıx əlaqə olmalıdır. Bu əlaqə olmadan bu işin səmərəsi olmayacaq. "Müasir Azərbaycan Peşəkarları" layihəsinin qayəsini də bu təşkil edir".\nNazir həmçinin qeyd edib ki, Azərbaycanın tarixində, Avropanın və dünyanın idman tarixində ilk dəfə olaraq Bakıda Avropa Oyunları keçiriləcək. O bildirib ki, bu Oyunlara gələcək idmançıların sayı Qış Olimpiya Oyunlarında iştirak edən idmançıların sayından çox olacaq: "Ona görə də Azəbaycana gələn qonarlarda ölkə barədə rəy yaradanlardan biri də bu zaldakı gənclər olacaq. Bu baxımdan sizin hər biriniz, hər birimiz ölkəmizin səfirləriyik".\n"Abşeron Hotel Group" MMC-nin direktoru Mark Harald Ehler isə çıxışında 2015-ci ilin iyununda keçiriləcək Avropa Oyunları ilə əlaqədar ölkəmizə idmançılarla birgə çoxsaylı qonaqların gələcəyini xatırladıb. Bunun üçün xidmət sahələrinin beynəlxalq standartlara uyğunlaşdırılması ilə yanaşı kadrların peşəkarlıq səviyyəsinin artırılması da əsas məsələlərdəndir.\nRəsmi hissədən sonra qonaqlar liseydə layihə çərçivəsində keçirilən təlim prosesini izləyiblər. Daha sonra, tədbir iştirakçıları "Müasir Azərbaycan peşəkarları" layihəsi çərçivəsində yeni yaradılmış mühafizəçi kurslarının təlim otaqları ilə tanış olub, "Eldar studio" şirkəti ilə birgə tədris olunan bərbərlik ixtisası üzrə təlim prosisini izləyiblər.


Sabaha gözlənilən HAVA PROQNOZU » Qaynar xəbərlərin tək ünvanı\nSabaha gözlənilən HAVA PROQNOZU » Qaynar xəbərlərin tək ünvanı\nAymobi.Com » Xəbərlər » Hava » Sabaha gözlənilən HAVA PROQNOZU\nDaha tez məlumatlanmaq üçün Facebook səhifəmizi bəyən və paylaş Sabah Bakıda və Abşeron yarımadasında hava şəraitinin əsasən dəyişkən buludlu olacağı, arabir tutulacağı, gün ərzində əsasən yağmursuz keçəcəyi gözlənilir.\nEkologiya və Təbii Sərvətlər Nazirliyindən APA-ya verilən məlumata görə, gündüz cənub-şərq küləyi əsəcək. Abşeron yarımadasında gecə 11-15, gündüz 20-25, bəzi yerlərdə 28, Bakıda gecə 13-15, gündüz 23-25 dərəcə isti olacaq.\nSabah Azərbaycanın rayonlarında gecə və axşam bəzi yerlərdə şimşək çaxacağı, yağış yağacağı gözlənilir. Şərq küləyi əsəcək. Havanın temperaturu gecə 11-16, gündüz 25-30, dağlarda gecə 5-10, gündüz 15-20 dərəcə isti olacaq.\nSabaha olan hava- PROQNOZU


Erik Rubin: Demokratiya və insan hüquqları hər zaman ikitərəfli dialoqun tərkib hissəsidir\nABŞ dövlət katibinin köməkçisinin Avrasiya məsələləri üzrə müavini Azərbaycana səfərinin yekunları ilə bağlı mətbuat konfransı keçirib\nABŞ dövlət katibinin köməkçisinin Avrasiya məsələləri üzrə müavini Erik Rubin Azərbaycan rəsmiləri ilə aparılmış danışıqlardan məmnundur. O, görüşlərin yüksək səviyyədə keçirildiyini bildirib.\nO, müdafiə naziri Zakir Həsənov, xarici işlər nazirinin müavinləri Araz Əzimov və Mahmud Məmmədquliyev, habelə Prezident Administrasiyası rəhbərinin müavini Novruz Məmmədovla görüşüb.\nDekabrın 5-də axşam bu görüşlərin yekunlarına həsr olunmuş mətbuat konfransında o, gələcək 2014-cü ilin ikitərəfli münasibətlərdə “irəliləyişlər ili” olacağına ümid etdiyini bildirib.\nVaşinqtonun Azərbaycanda prezident seçkilərini kəskin tənqidi fonunda demokratiya və insan haqları məsələləri ilə bağlı Amerikanın Səsinin sualının cavabında Rubin bildirib ki, demokratiya və insan hüquqları iki ölkə arasında münasibətlərin mövcud olduğu 20 ildə hər zaman ikitərəfli dialoqun tərkib hissəsidir. Bundan sonra da belə olacaq, deyə o qeyd edib.\n“ABŞ Azərbaycanın müstəqilliyini və suverenliyini dəstəkləyir. Bütün bunların əsasında iqtisadi irəliləyiş, vətəndaş cəmiyyəti, müdafiə qabiliyyəti və açıq dövlət durur”, deyə o bildirib.\nErmənistan və Azərbaycan xarici işlər nazirlərinin görüşünə toxunan diplomat uzunmüddətli fasilədən sonra yüksək səviyyədə danışıqların bərpasını alqışlayıb və sülh prosesini fəallaşdırdığına ümid etdiyini bildirib.\nRubin həmçinin Azərbaycanın Əfqanıstandakı əməliyyatlara, bu ölkəyə yük daşınmasına töhfəsini alqışlayıb. O, Əfqanıstandan qoşunların çıxarılmasından sonra da Şərq-Qərb nəqliyyat dəhlizinin uğurla fəaliyyət göstərəcəyinə ümidini bildirib.\nABŞ-dan Azərbaycana silah tədarükü ilə bağlı embarqonun aradan qaldırılması imkanları haqqında suala cavabda Rubin bildirib ki, yeni müdafiə naziri ilə görüşüb və Vaşinqton səbirsizliklə müdafiə və təhlükəsizlik sahəsində əməkdaşlığın genişləndirilməsini gözləyir.\nLakin silah tədarükü onun səlahiyyətlərinə aid deyil, deyə Rubin bildirib.\nErik Rubin Azərbaycanda səfərdədir


Türkiyə Dağlıq Qarabağda ortaq sülhməramlı missiyada təmsil olunacaq\n14:04 12.11.2020 (Yenilənib 14:06 12.11.2020)\nBAKI, 12 noyabr - Sputnik. Türkiyənin milli müdafiə naziri Hulusi Akar Türkiyənin Dağlıq Qarabağda ortaq sülhməramlı missiyada təmsil olunacağını bildirib.\nSputnik Azərbaycan Anadolu Agentliyinə istinadla xəbər verir ki, Akar bu barədə Türkiyə Böyük Millət Məclisində Milli Müdafiə Nazirliyinin 2021-ci il üzrə büdcə müzakirələri zamanı deyib.\nNazir qeyd edib ki, Türkiyə Azərbaycan, Ermənistan və Rusiya arasında əldə olunan atəşkəs razılaşmasının icra olunmasına nəzarət etmək üçün ortaq sülhməramlı missiyada təmsil olunacaq.\nXatırladaq ki, bir qədər əvvəl Rusiyanın xarici işlər naziri Sergey Lavrov Türkiyənin heç bir sülhməramlısının Qarabağa göndərilməyəcəyini deyib.\nRusiya prezidentinin mətbuat katibi Dmitri Peskov da bildirib ki, Türkiyənin Qarabağda sülhməramlı missiyada iştirakı mövzusu müzakirə olunmayıb, belə razılaşmalar əldə edilməyib.\nVladimir Putinin köməkçisi Dmitri Peskov, Dağlıq Qarabağ münaqişəsi, Ermənistan XİN, Sergey Lavrov, Baş Qərargah rəisi Hulusi Akar, Hulusi Akar


MADDƏÇİLİK TƏFƏKKÜRÜ VƏ YUXARIDAKI SUAL\nİmam məHdİ (Ə) barəSİNDƏ TƏHQİqat\nYüklə 1,46 Mb.\nölçüsü 1,46 Mb.\nİndi isə maddəçilərin bu barədə nə dediklərinə nəzər salaq.\nMexanika nəzəriyyəsinin (mütəhərrik maddənin ilkin olması) tərəfdarları burada heç bir çətinliklə qarşılaşmırlar. Çünki, qeyd etdiyimiz kimi, onlar həyat, hissiyyat və idrakı (təfəkkür qüvvəsini) yalnız zərrələrin və maddənin kiçik hissələri arasındakı mexaniki qüvvə vsitəsilə yaranan yığılma və dağılma hərəkətlərindən başqa, yeni bir şeydə bilmirlər.\nLakin bu dəyişikliklər əsnasında maddənin keyfiyyət və kəmiyyət baxımından təkamülə doğru getməsinə etiqad bəsləyən yeni maddəçilik nəzəriyyəsinin ardıcılları yuxarıdakı sualın cavabında çıxılmaz vəziyyətdə qalırlar. Onlar maddədə keyfiyyət baxımından baş verən dəyişikliyi təfsir və izah etmək üçün elə bir üslub seçirlər ki, həm yuxarıda qeyd olunan ikinci prinsip ilə, digər tərəfdən isə sırf maddəyə kifayətlənmək təmayülləri ilə uyğun gəlsin deyə, belə deyirlər: Maddənin özü bütün yaradılışın mənşəyidir. Keyfiyyət baxımından təkamülə zəminə yaradan da məhz maddədir. Amma onun işi böyük bir layihənin inşasına sərmayə qoyan fəqir kimi deyildir, buna görə də ikinci müddəa ilə zidd deyildir. Əksinə, onun işi yalnız buna əsaslanır ki, ondakı hər növ təkamülün, tərkib və forma cəhətdən bütün dəyişikliklərin zəminəsi ilk əvvəldən maddənin daxilində mövcud olmuşdur. Necə ki, toyuq yumurtanın içində, hidrogen və oksigen qazları suda mövcudur.\nLakin belə bir sual yaranır ki, onun içində olan maddənin eyni zamanda həm toyuq, həm də yumurta, yaxud həm su, həm də qaz olması necə mümkündür?\nYeni maddəçilər (dialektik materialistlər) bu suala cavab verərək deyirlər ki, bu məsələ ümumi bir qanun kimi təbiətə hakim olan (antaqonist) ziddiyyətlər əsasındadır. Yəni hər bir şeyin daxilində onun ziddi də var və öz ziddi ilə daim mübarizədədir. Bu mübarizə nəticəsində onun daxilindəki zidd inkişaf edərək axırda aşkar olur. Beləliklə də maddənin daxilində dəyişiklik yaranır, müəyyən bir zaman keçdikdən sonra yumurta yarılır və içindəki cücə çölə çıxır, bununla da maddə öz təkamül yolunu ötüb keçir. Bu mübarizədə qələbə çalan zidd, maddəni bir qədər irəliyə aparır.\nBiz burada bir neçə məsələyə işarə edərək soruşuruq:\nYeni maddi təfəkkürdə hər şey öz ziddini öz daxilində bəsləyir dedikdə aşağıdakı mənalardan hansı birini nəzərdə tutursunuz:\n1-Yumurta və toyuq hər biri digərinin ziddini (yumurta toyuğu, toyuq da yumurtanı) yaradıb ona həyat xüsusiyyətləri verir? Yəni cansız bir şey canlı bir şeyi istehsal edərək ona həyat bağışlayır?\nƏgər məqsədiniz bu olsa, onda bu, eynilə böyük inşaat işlərinin bünövrəsini qoyaraq ona külli miqdarda sərmayə buraxan yoxsul və fəqir bir insana bənzəyir. Bu da əvvəldə qeyd olunan prinsiplərlə tamamilə ziddir.\n2-Yaxud məqsədiniz bu ola bilər ki, yumurta toyuğu yaradıb vücuda gətirmir, sadəcə olaraq onun içərisində gizlənən toyuğu aşkar edir. Çünki sizin dediyinizə görə, hər bir şey daxilində öz ziddini böyüdür. Yəni yumurta elə yumurta olması ilə eyni zamanda, həm də toyuqdur. Bu da eynilə iki cəhətdən müxtəlif olub fərqlənən bir şəklə bənzəyir.\nAydındır ki, əgər yumurta, yumurta olmaqla eyni zamanda, həm də toyuq olarsa, onda toyuğa çevrilən zaman heç bir inkişaf və təkamül yolu keçmiş olmur. Çünki hal-hazırda vücuda gələn şey elə əvvəldən onun daxilində varmış. Bu iş də bir şəxsin pulunu bir cibindən çıxarıb başqa cibinə qoymasına oxşayır, belə ki, onun mal-dövlətinə heç bir şey əlavə olunmur. Çünki hal-hazırda əlində saxladığı pul elə əvvəldən onun cibində var idi.\nBuna əsasən, inkişaf və təkamülün gerçəkləşməsi və yumurtanın həqiqətən təzə canlı bir varlıq olan toyuğa çevrilməsi üçün hökmən buna inanmalıyıq ki, yumurta əvvəldə toyuq olmamış, əksinə onda yumurtanın yaranması üçün istedad və qabiliyyəti olan bir maddə olmuşdur. Məhz belə olan halda, yumurta daşdan seçilib ayrılır. Çünki, daşın toyuq olmağa qabiliyyəti yoxdur. Lakin yumurtada elə bir xasiyyət vardır ki, xüsusi şəraitlərdə toyuğa çevrilə bilir. Bir işin vücuda gəlməsinin sadəcə mümkünlüyü onun gerçəkləşməsi demək deyildir. Yəni yumurta həqiqətən toyuğa çevrilən zaman, onun təkcə toyuğa çevrilməsi imkanını bu dəyişikliklərin səbəbi hesab etmək olmaz.\nDigər tərəfdən, əgər maddədəki forma və şəkil dəyişiklikləri onun daxilində olan ziddiyyətlərin nəticəsi olarsa, bu şəkillərin növbənöv hallara düşməsi də onun daxilindəki zidiyyətlərin növbənöv olması kimi izah olunmalıdır. Yəni yumurtanın özündə xüsusi zidiyyətlər vardır ki, bu da suyun içərisində olan ziddiyyətlərlə tamamilə fərqlənir. Buna görə də yumurtadan toyuq, sudan oksigen qazı əmələ gəlir. Amma maddənin zərrələr səviyyəsində olduğu ilkin mərhələyə, yəni varlıq dünyasını təşkil edən ilkin vahidlərə – atoma gəldikdə isə, o, proton, neytron, elektron, antiproton, antielektron və fotonlardan təşkil olunmuşdur. Yuxarıdakı fərziyyə burada da düzgün ola bilərmi? Görəsən hər bir zərrə özünün daxili ziddiyyətlərinə əsasən, müəyyən xasiyyətə malikdirmi? Proton özünün ilkin maddəsinin daxilində mövcud olmuşdurmu və toyuq-yumurta məsələsində olduğu kimi, onların arasında gedən daimi çarpışma və mübarizənin nəticəsində yaranıbdırmı?\nBu fərziyyəni qəbul etsək, onda həmin zərrələrin özünə almalı olduğu müxtəlif şəkil və formaları necə izah etmək olar? Çünki daxili ziddiyyətlər fərziyyəsinə əsasən, bu zərrələr öz daxilində müxtəlif təzad və ziddiyyətlərə və nəticədə daxili cəhətdən müxtəlif mahiyyətlərə malik olmalıdır. Halbuki, müasir elm isbat etmişdir ki, maddənin ilkin təşkiledicisi kimi bir vahid vardır, onun daxili möhtəvası da vahiddir. Onun özünə aldığı müxtəlif şəkillər vahid möhtəvanın dəyişilməsindən başqa bir şey deyildir. Buna görə də protonun neytrona, yaxud neytronun protona keçməsi mümkündür. Yəni atom və onun hissələrindən əlavə – onların mahiyyətində heç bir dəyişiklik baş vermədən – cisimlərdə də dəyişiklik baş verir. Bu o deməkdir ki, bütün hallarda zahirdə bir-birindən fərqlənməsinə baxmayaraq maddənin tərkibi eynidir.


Samir Əliyev ərəblərlə oyunlar üçün heyəti açıqladı » Football-plus.az\n17 mar 14:26yigma\n2001-ci il təvəllüdlü futbolçulardan ibarət yığma bü gündən Bakıda təlim-məşq toplanışına başlayır. Samir Əliyevin baş məşqçisi olduğu komanda martın 25-dək davam edəcək hazırlıq prosesi çərçivəsində iki yoxlama görüşü keçirəcək. Yığma hər iki qarşılaşmada Birləşmiş Ərəb Əmirliklərinin müvafiq yaş qrupundan ibarət komandası ilə qarşılaşacaq. Oyunlar martın 22-si və 24-də baş tutacaq. Yeni baş məşqçi toplanışa 23 oyunçu dəvət edib: Elməddin Sultanov, Samir Qurbanov, Məhəmməd Məhərrəmov, Veysəl Rzayev (hamısı "Qəbələ"), Nihad Qurbanlı, İnqilab Əkbərov, İlkin Əbiyev, İsmayıl Zülfüqarlı, Vüsal Əsgərov (hamısı "Neftçi"), Hikmət Verdiyev, Ədilxan Qarəhmədov, Raul Həsənzadə, Elşad Tağıyev, Xəlil Bəşirov, Murad Məmmədov (hamısı "Səbail"), Ələkbər Ağayev, Rüfət Abdullazadə, Səbuhi Abdullazadə (hamısı "Sumqayıt"), Ramin Əhmədov (Zaqatala), Nihad Quliyev, Ayxan Arazlı (hər ikisi "Qarabağ"), Cavidan Rəhimli (MOİK), Zahir Xanhüseyinli (Zirə).\nSamir Əliyev U-19-a qarşı Yığma İranla qarşılaşacaq Ramin Quliyev U-17-ni Qəbələyə aparır U-18 Bakıda yığışacaq Oğlanlar “sülh bağladı”, qızlar uduzdu


tsvetayevadan tərcümələr — xeyrulla xayal\n23.08.2019 23.08.2019 Xeyrulla Xəyal\ntsvetayevaКабы нас с тобой да судьба свела, tsvetayevadan tərcümələr\n13.08.2019 Xeyrulla Xəyal\nKimi daşdan yaranıb, kimi gildən yaranıb,\nMənsə gümüşlənir, parıldayıram!\nMənə iş – xəyanətdir, adımsa – Marinadır,\nDəniz köpüyüyəm, həyatım fəna.\nGildən yaranan da var, ətdən yaranan da var.\nOnların qisməti məzar, başdaşı,\nDəniz suyunda xaça çəkilmişəm, vurublar\nMəni, qanad açıb haçan uçmuşam.\nKeçər hər bir ürəkdən, hər toru yarıb keçər,\nGörmürsənmi saçımda bu buruqlaraı məgər?\nNecə hamı kimi mən olum axı?\nQranit dizinizə çırpılıb dağılaraq,\nHər təzə dalğayla dirilirəm mən!\nQoy yaşasın bu köpük – şən havalı və şaqraq –\nDənizin səthindən göyə yüksələn!\n08. 08. 2019, Samara\nБез рубрикиКто создан из камня кто создан из глины, tsvetayevadan tərcümələr\nMARİNA TSVETAYEVA. ÇOX ERKƏN YAZILMIŞ ŞEİRLƏRİMİN…\n05.01.2018 Xeyrulla Xəyal\nŞair olduğumu bilməyən zaman,\nÇox erkən yazılmış şeirlərimin,\nFəvvarədən damcı kimi sıyrılan,\nRaketdən tökülən qığılcım kimi,\nBuxurdan və yuxu dolu məbədə,\nXırdaca cinlər tək soxulan, girən,\nCavanlıq barədə, ölüm barədə,\nMənim oxunmamış şeirlərimin!\nMağazalarda toz basan, bürüyən,\n(Qalıb saralırlar, alınmır onlar!)\nQiymətli şərab tək şeirlərimin,\nZamanı gələcək, geci-tezi var!\nKoktebel 13 çay 1913\ntsvetayevatsvetayevadan tərcümələr, Tsvetayevanın şeirləri\nMARİNA TSVETAYEVA. «KÖÇKÜNLƏRİK…»\n26.12.2016 Xeyrulla Xəyal\nTƏRCÜMƏÇİDƏN: İyirminci əsrin iki rus dahisinin — Andrey Platonov və Marina Tsvetayevanın əsərlərində təkcə b0lşevik Rusiyasının yox, həm də Putin Rusiyasının təkcə faciə yox, həm də kainat təhlükəsi heyranedici dəqiqlik və uzaqgörənliklə göstərilib. Aşağıdakı şeir yaxşı nümunədir. «Звезда Российская – Противу всех!». Elə bil bu gün deyilib, ya da Putin hakimiyyətə gəldiyi gün…\nŞeir zahirən sadə görünsə də, tərcümə üçün çox çətindir. İlk növbədə Azərbaycan poeziyası üçün xarakterik olmayan sintaksisinə görə. Ancaq cəhd etməyə dəyər. Azərbaycan poeziyasının ənənəvi sintaksisini dəyişmək, onun ifadə içkanlarını artırmaq cəhdinin özündə məhsuldarlıq potensialı var. Nəticənin keyfiyyətini isə oxucu müəyyənləşdirə bilər.\nВ какой Нью Йорк…\nKöçkünlərik biz, hansı,\nNyu York mənzil bizə?\nYüklənb dalımıza —\nAyılarıq biz axı!\nBiz axı həm tatarıq!\nBiz yanğın aparırıq.\nBuracan – hələ nisyə!\nBizdən heç seçilməyən,\nÇəp gözə bənzəri var –\nPolad yarıq ya lülə.\nÇəngə-çəngə soyuq qar,\nHər kəs ata qatili –\nBunlar hara soxulur?\nGəlir – kaş bu səhv ola!\nİdraka tuturuq üz.\nBiz axı qartmaqlıyıq,\nCüzamlıyıq axı biz\nQar-boranda od saçan,\nQurd gözünə bənzəyir –\n“Əkinçi insan, oyan,\nCındır çılpağa söylər:\nQapıları, hə, sən öl!”\n22 fevral 1922\nAMARSANA ULZITUYEV «SƏRSƏRİ»\n11.05.2015 11.05.2015 Xeyrulla XəyalОставьте комментарий\nЧеловека, влюбленного в землю, в планету Земля…\nYer kürəsinə vurğun, yer üstdə ayaqyalın\nGəzən insanı gördüm onunda sentyabrın.\nMetro həndəvərində çatdım ona, danışdıq,\nFransız şairidir, dedi, Erikdir adı.\nTelefona çəkdirdim tez onunla şəklimi,\nTozlu ayaqlarıyla Qa-Notsriydi görkəmi.\nTanrılar yer üzündə gəzib yəqin beləcə,\nDedi aclığı yoxdur, Kreml həndəvərində, kolluqlarda gecələr.\nRUS POEZİYASINDAN TƏRCÜMƏLƏRAçarsana Ulzıtuyev, tsvetayevadan tərcümələr\nMarina TSVETAYEVA Daha baş-başayıq — məni yediniz…\n15.10.2014 16.10.2014 Xeyrulla XəyalОставьте комментарий\nКвиты – вами я объедена…\nDaha baş-başayıq – məni yediniz,\nMən də yazıb sizi bəzədim tamam.\nNahar masasında olar yeriniz,\nYazı masasına mən qoyularam.\nDadını bilmədim çox təamların,\nÇünki sevindirib məni zərrə də.\nQədərindən artıq çünki cənablar,\nHəm uzun-uzadı siz yeyirdiniz.\nHər kəs bu dünyada öz yerindədir,\nHər kəsin öz işi, məşğələsi var.\nBu yer, bu iş bizə müəyyənlənib\nDünyaya gəlməzdən nə qədər qabaq:\nSizdə gəyirtilər, məndə kitablar,\nSisdə trüfellər, məndəsə dəftər.\nSizdə behişt barı, məndə qələm var,\nSizdə həftəbecər, məndəsə əsər.\nMatəm şamları tək ayağıqalın —\nBitər başınızda sizin qulançar.\nZolaqlı süfrə tək yollar açılsın,\nGedin, gəlişiniz olmasın ancaq.\nHavana siqarı alıb damağa,\nSizə üfürərik – acı yaş gələ.\nHolland kətanından süfrə ərmağan\nSizə — bu süfrədən kəfən biçilə.\nBəlkə də süfrəni hayıf bilərək,\nYaxın bir çalaya – iyli və murdar –\nSüfrədən qırıntı, tör-töküntü tək,\nSizin hamınızı çırpıb atarlar.\nGöyərçin kimi yox ruh sinənizdən,\nAxta xoruz kimi “pırr” edib itər.\nTorpağa elə lüt qoyularam mən,\nOrda qoşa qanad bədəni örtər.\ntərcümə: 13-15 oktyabr Samara\nMarina TSVETAYEVA ƏZİZİM, DE, SƏNƏ MƏN NƏ ETMİŞƏM…\n11.10.2014 03.08.2018 Xeyrulla XəyalОставьте комментарий\nGözü gözümdəydi dünənə qədər,\nGözünü gözümdəm gizlədir indi.\nNəğməli quşlarla açardı səhər,\nİndi torağaylar quzğuna döndü.\nKütəm mən, sən isə ağıl şələsi,\nSən cavan, mən isə ölüb getmişəm.\nBütün qadınların tanış naləsi:\n“Əzizim, de, sənə mən nə etmişəm?”\nOna göz yaşı su, ona – su qan da,\nGöz yaşında, qanda mən də yuyundum.\nSevgi ana deyil, ögey anadır,\nMəhkəmə, mərhəmət ummayın ondan.\nGəmilər aparır sevgililəri,\nOnlar ağ yollarda itib-batır həm.\nVə dünya boyunca nalə yüksəlir:\nDünən yıxılırdın ayağıma sən,\nUlu səltənətdim, ucaydı taxtım.\nBoşaltdı hər iki əlini birdən,\nPaslı qəpik kimi itdi həyatım.\nUşaq qatili tək hakim önündə,\nDurmuşam elə bil – üzdə qorxu, qəm.\nBunu soruşaram cəhənnəmdə də:\nDivardan, qapıdan soruşuram mən:\n“Bəlkə siz deyəsiz günahım nədir?”\nDeyirlər: “Yoruldu öpüşlərindən,\nBaşqa birisini öpür indi də”.\nOdda yaşamağı öyrədib mənə,\nElə bir diyara atdı — soyuq, nəm.\nBudur törətdiyin, deyirəm yenə:\n“Əzizim, de, sənə mən nə etmişəm?”.\nEtiraz eləmə, bilirəm nə var\nMəşuqə deyiləm – açılıb gözüm.\nO yerdən ki, Sevgi gedər, qovular,\nOra bağban Ölüm yetirər özün.\nVaxtsız ağacları silkələməyin,\nNə xeyri? Vaxtında düşər yetişən.\nBağışla, hər şeyi, bağışla məni:\nƏzizim, gör sənə mən nə etmişəm!”\n14 iyun 1920\ntərcümə: 10-11oktyabr 2014 Samara\nMarina TSVETAYEVA Gecə keçir, mən hələ…\n10.10.2014 Xeyrulla XəyalОставьте комментарий\nGecə keçir, mən hələ,\nNil üzüylə, kaş, bala.\nSən üzəydin səbətdə.\nƏziz atan unutdu\nKi, gözəl bir oğlu var.\nDaha şişdi dizlərim —\nBeşikdə şah yellənir.\nGecə keçir, yerinə,\nBaşqa bir gecə gəlir.\nHəcər də pıçıldayar\n“Atan unutdu, bala,\nBelə gözəl oğlu var”.\nKönlüm şahı, yetərkən,\nSən ata şöhrətinə.\nBir başqası qəm çağı,\nBeşik yellər, pıçıldar:\n“Gözəl oğlunu artıq,\nAtan çıxardı yaddan”.\n2 fevral 1917\ntərcümə: 10. 10. 2014\nMarina TSVETAYEVA Zülmətdə bir dünya köçü baş verir…\n09.10.2014 Xeyrulla XəyalОставьте комментарий\nZülmətdə bir dünya köçü baş verir,\nAğaclar harasa baş alıb gedir.\nSalxımlar dolaşır – şərabla dolu,\nEvlərin arası – ay, ulduz yolu.\nÇaylar geri axır – yanına mən də,\nİstəyirəm gəlib yatam sinəndə.\n14 yanvar 1917\ntərcümə: 9 oktyabr 2014\nMarina TSVETAYEVA ALYA ÜÇÜN\n08.10.2014 Xeyrulla XəyalОставьте комментарий\nА когда – когда-нибудь – как в воду…\nHaçan ki – haçansa – suya düşən tək\nSən həyat yoluna düşüb gedərsən.\nGöstər aləmə ki, ilan nəsliyik:\nUnut – evi, məni, şerimi də sən.\nBir şeyi bil: sabah qarıyacaqsan,\nTroyka sür, oxu, Yarda xumarlan.\nMavigöz qaraçı qızı tık yaşa,\nUnutma, tay deyil sənə bir insan —\nQoy səni hər yetən alsın ağuşa.\nParis bulvarları necə də yanır!\n(Bir neçə milyon göz – başa düşürsən?!)\nDinir coşqun Madrid gitaraları!\n(Onlardan yazmışam – dönə-dönə mən!)\nAçıq gözlərində həvəsdir yanan,\nYelkənlər qabarıb — sənə uğurlar!\nUnut, əziz balam, qalan hər nə var.\n11 iyun 1917\ntərcümə: 8 oktyabr 2014 Samara


Paşinyan əraziləri qaytarmaq istəyir, amma... – Putinin adamı Sankt-Peterburq görüşünün SİRRİNİ AÇDI » Manevr.az\n“Paşinyanla Putinin görüşü daha çox iqtisadi xarakter daşıyırdı və Ermənistan Rusiyadan hansısa maddi yardımlar almaq istəyir”.\nManevr.az xəbər verir ki, bu barədə Siyasi Tədqiqatlar İnstitutunun direktoru, Rusiya prezidentinin nümayəndəsi Sergey Markov Putinlə Paşinyanın görüşünü şərh edərkən deyib.\nMarkov hesab edir ki, Paşinyan Rusiyada öz etibarını möhkəmləndirməyə ümid edir: “Lakin düşünmürəm ki, bu baş tutsun. Moskva şübhələnir ki, Paşinyan ABŞ və Rusiyaya münasibətdə birinci tərəfə doğru əyilir. Bu baxımdan, Paşinyanın Putinə verdiyi təklifləri reallaşdıra bilməyəcəyi ehtimalı böyükdür. Moskva Paşinyanın hərəkətlərini müşahidə edir. İstisna deyil ki, Ermənistanın baş naziri Moskvanı şantaj edir, misal üçün, Koçaryan barəsində cinayət işinin aradan qaldırılmasına əvəz olaraq qazın qiymətinin aşağı endirilməsini təklif edir. Bununla yanaşı, Putinlə görüş ərəfəsində Ermənistanda “Qazprom”u cərimələdilər, bu, Rusiyaya qarşı İrəvanın növbəti manipulyasiyasından biridir. Belə demək mümkünsə, Paşinyan Moskvaya güc nümayişi göstərir, daha sonra Moskvanın ətrafında burulmağa başlayır və münasibətləri istiləşdirməyə çalışır. Bütövlükdə onun siyasi təcrübəsizliyi aydın hiss olunur”.\nMarkov İrəvanın Putin-Paşinyan görüşündə Dağlıq Qarabağ məsələsini müzakirə etdiyi haqqında bəyanatının Kreml tərəfindən təkzib edilməsinə, yəni verilən bəyanatlar arasında ziddiyyətlərin olmasına da münasibət bildirib.\n“Mümkündür ki, tərəflər müzakirəni müxtəlif cür anlayıb. Bəlkə də görüşdə Putin belə bir fikir işlədib ki, “biz Qarabağ münaqişəsinin həlli ilə bağlı real addımların atılacağına ümid edirik”. Yəni Rusiya demək istəyib ki, “yoldaşlar, siz danışıqlar masasına əyləşin” və bu, daha çox İrəvana danışıqlarda konstruktiv mövqe tutmaq mesajı kimi də oxuna bilər. Görünür, Paşinyan bunu müzakirə kimi qəbul edib. Unutmaq lazım deyil ki, yaxın vaxtlarda Putinlə Əliyevin arasında telefon söhbəti oldu və mən istisna etmirəm ki, Rusiya Sankt-Peterburq forumunda Azərbaycan və Ermənistan liderlərinin görüşünü təşkil etmək istəyirmiş”, - deyə o bildirib.\nRusiyalı politoloq Ermənistan daxilindəki vəziyyəti də şərh edib.\n“Paşinyan tanınmamış “Dağlıq Qarabağ” rəhbərliyini etibardan salmaq istəyir. Lakin bunu elə-belə edə bilmir. Əslində, Paşinyan Qarabağ münaqişəsinin nizama salınmasında güzəştə getmək istəyir, lakin qorxur. O istəyir ki, bu məsələdə məsuliyyəti Qarabağdakı separatçı rejimin rəhbərliyi öz üzərinə götürsün”, - deyə Markov diqqətə çatdırıb.publika.az


Küçələrdə insanlar yarılüt, üryan gəzişirdilər. O isə hələ özündə cəsarət tapıb başındakı yun yaylığı, ipək yaylıqla əvəzləyə bilmirdi. Düşünürdü ki, insanlar onu lağa qoyub güləcəklər. Ayağındakı rezin çəkmələr bədəninin hərarəti daha da artırırdı. Yaşı xeyli irəlilədiyi üçün geyiminə bir o qədər də fikir vermirdi. Evdəki uşaqları da -geyiminə fikir ver- dedikləri zaman -bu gündən sonra məni kim bəyənəcək- deyib işi zarafata salırdı. Bir neçə il əvvəl həyat yoldaşı haqqın rəhmətinə qovuşmuşdu. Böyük bir ailənin yükünü öz çiyinlərində daşımaq onun taleyinə çevrilmişdi. Əlindəki böyük zənbil hər gün birlikdə olduğu ən sadiq dostu idi. Ailəsinin ruzisini o sehirli zənbilin içindəki quru balıq və yumurtaları sataraq qazanırdı. Hər gün evə getdiyi zaman balaca nəvəsi; -nənə, səndən balıq iyi gəlir- deyib yaxın durmurdu. Nəvəsinin ondan qaçmaması üçün ətirli sabunlar alıb onlarla yuyunurdu. Ancaq bütün bunlara baxmayaraq, balıq iyi ondan əl çəkmirdi ki, çəkmirdi.\nYenə adi günlərdən bir gün idi. Rayondakı müştərisi satmaq üçün bir neçə kilo balıq və bir neçə yumurta göndərmişdi. Səhərin alaqaranlığında malları gətirən avtobusun qabağına çxmışdı. Axşamdan sürücünün adını və avtobusun nömrəsini yazdığı kağızı əlində bərk-bərk sıxıb saxlamışdı. Avtovağzalın içərisində gəzişən vəzifəlilərdən başqa heç kim yox idi. Sadəcə taksi sürücüləri tək-tük görünməyə başlayırdılar. Hava yavaş-yavaş aydınlanırdı. Bir müddət intizardan sonra uzaqdan bir avtobus göründü. Qoca avtobusun nömrəsini əlindəki kağızda yazılan nömrəylə tutuşdurduqdan sonra yeyin addımlarla sürücüyə yaxınlaşdı. Yorğunluğu hərəkətlərindən bəlli olan sürücü yük baqajından sərnişinlərin ağır çantalarını çıxarıb sahiblərinə verirdi. Sürücü qocanı uzaqdan görüb təbəssüm etdi. Demək olar ki, hər gün gördüyü bu zəhmətkeş qocanı tanımışdı -yenə səhərin gözü açılmamış buraları kəsdirib durmusan, balıqlarının iyi də bütün avtobusu bürüyüb.- deyərək, qocaya ərkyana zarafat etməyə başladı. Qoca da heç keyfini pozmadan –neyniyim, çörəyim ondan çıxır - deyib, baqajdan balıq zənbilini və yumurta vedrəsini götürdü. Belini çətinliklə dikəldib şəhər avtobuslarına tərəf yön aldı. Yenə həmişəki kimi avtobusa minmək istəmirdi. Ailənin şəxsi maşını olmaması işini çətinləşdirirdi.\nSəhər tezdən insanların işə və dərsə getdiyi bir vaxtda avtobusun içərisindəki sıxlığı fikirləşdi. Axı o avtobusa minər-minməz hər kəs ondan uzaq durur və dodaqlarının altından ona baxıb nə isə deyir, üzlərini turşudurdular. Bu vəziyyət onunçün nə qədər çətin olsa da avtobusa minmək məcburiyyətində idi. Bir günlük qazancını taksiyə verib getməyə imkanı yox idi. Özünə toxtaqlıq verib, -həmişə necə, bu gün də elə- deyərək qədəmlərini avtobusun pilləsinə qoydu. Adət etdiyi mənzərə ilə yenidən qarşılaşacağının fərqində idi. Başını qaldırıb insanların üzünə belə baxmırdı. Amma yanındakı adamların burunlarını əlləri ilə tutmalarını hiss edir və dodaqlarının altında bu nə iydir dediklərini eşidirdi. Bazara çatmağa hələ yarım saatlıq yol vardı. Havanın isti olması balıq iyinin ətrafa yayılmasına münbit şərait yaratmışdı. Qoca əlindəki balıq zənbilinin və yumurta vedrəsinin ağır olmasına baxmayaraq utandığından onları yerə də qoymamışdı. Balıq iyi avtobusun içərisinə tamamilə yayılmışdı. Sərnişinlər iradlarını açıq şəkildə bildirməyə və belə sərnişinləri avtobusa mindirdiyi üçün sürücünü danlamağa başlamışdılar. Qoca isə utandığından başını qaldırıb ətrafa baxmırdı. Onun yaşadığı həyatın çətinliklərini başa düşməyən insanlarla mübahisə etməyə dəyməzdi. Elə bu fikirlərlə özünə təskinlik verirdi ki, bir əlinin yüngülləşdiyini hiss etdi. Yaraşıqlı gənc bir oğlan yanındakı qızın yanından ayrılıb qocanın əlindəki zənbildən tutumuşdu. Qocanın üzünə təbəssüm edib, ondan öz yerində əyləşməsini istəyirdi. Qoca bu vəziyyətə çox təsirlənmişdi. Gənc oğlanın oturduğu yerə yaxınlaşırdı ki, tanış bir sima diqqətini çəkdi. Qoca gözlərinə inanmamışdı. Başını qaldırıb bir daha baxdığı zaman ona kömək edən oğlanın yanında oturan cavan qızın öz doğma qızı olduğunun fərqinə vardı. Qızı anasını uzaqdan görüb sevdiyi oğlanın yanında üzünü yana çevirmişdi. Anası ona tərəf yaxınlaşdıqca üzündəki qəzəb daha da çoxalırdı. Özünü gizlədəcək yer axtarırdı. Ancaq qaçacaq yer yox idi. Anası onu görüb qızım dediyi zaman sevdiyi oğlanın yanında biabır olacaqdı. Qoca işin nə yerdə olduğunu çoxdan başa düşmüşdü. Özünü o yerə qoymadan oğlanın qalxdığı boş oturacaqda, qızının yanında oturdu. Sanki qızını heç tanımırdı. Üzünü oğlan tərəfə çevirib, təşəkkür etdi və dua etməyə başladı. Oğlan qocanın sözləri qurtarar-qurtarmaz -dəyməz anacan bu bizim borcumuzdur. Mənim də anam sizin kimi zəhmətkeş bir qadındır. O da hər gün balıq sataraq məni universitetdə oxudur. Sizin balıqların iyi başqalarına xoş gəlməsə də mənə çox doğmadır. -dedi. Doğma anasının və sevdiyi oğlanın bu səmimi söhbəti qızın qəlbindəki peşmanlıq hisslərini oyatmışdı. Gözlərində gilələnib yanağından süzülən yaşlar ovuclarına tökülürdü. Qəfildən qocanı qucaqlayıb bərkdən “ana” deməsi bütün avtobusdakı insanları təəcbləndirmişdi. Oğlan da sevgilisinin bu hərəkətinə məəttəl qalmışdı. Elə bu vaxt, ana qırış düşmüş əlləriylə qızının göz yaşlarını silib “Mən səninlə fəxr edirəm, sən də mənimlə utanma qızım! utanma!” -deyirdi.


Berezovskinin ölüm müəmmaları\n11:05 26 Mart 2013 Oxunub : 599\nEkspertizanın ilkin rəyinə görə, Boris Berezovskiy boğulmadan ölüb. Britaniya polisinin yaydığı məlumata görə, qalmaqallı siyasətçinin bədənində zorakılıq əlamətlərinə rast gəlinməyib.\n“Patoloqoanatomların apardığı son ekspertizanın nəticələrinə görə, Berezovskinin ölümünə səbəb boğulmadır. Mübarizə izlərindən xəbər verən heç nə aşkarlanmayıb”. Bu barədə London Temz-Velli dairəsinin polis bölməsinin yaydığı rəsmi məlumatda deyilib.\nMəlumata görə, iş adamının Askotdakı evində, hadisə yerində aparılan kriminal təhqiqat bir neçə gün davam etdiriləcək.\nBritaniya KİV daha öncə də qalmaqallı oliqarxın son aylar depressiyadan əziyyət çəkdiyini, müalicə olunduğunu və dostları ilə ünsiyyətdə tez-tez intihar barədə danışdığını yazıb. Bununla yanaşı mərhum biznesmenin yaxın dostu Nikolay Qluşkov Berezovskinin şarfla boğulduğunu iddia edib. Qluşkovun sözlərinə görə, hadisə yerinə yalnız biznesmenin keçmiş həyat yoldaşı Qalina buraxılıb və o da meyitin yanında şarf olduğunu təsdiqləyib.\nÖz növbəsində eks-ofiser Aleksandr Litvinenkonun dul arvadı Marina da ölümündən az əvvəl Berezovskinin depresiyyadan çıxdığını, emossional vəziyyətinin yaxşılaşdığını və belə olan halda intihar versiyasının inandırıcı görünmədiyini deyib.\nXatırladaq ki, Britaniyada mühacirətdə yaşayan 67 yaşlı Boris Berezovski martın 23-də London yaxınlığındakı evində ölü tapılıb. Rusiya prezidenti Vladimir Putinin rəqibi və Kreml tərəfindən axtarışa verilən Berezovskinin hansı şəraitdə öldüyü hələ ki məlum deyil. Nə vaxtsa Rusiyada ən nüfuzlu şəxslərdən biri sayılan sahibkar keçmiş sovet məkanında demokratik islahatları dəstəkləmək üçün Nyu-Yorkda Vətəndaş Azadlıqları Fondunu təsis etmiş və Putin rejiminə müxalif Liberal Rusiya Partiyasını yaratmışdı.\nBerezovski Rusiyada qiyabi məhkum edilmiş, Moskva onun ekstradisiyasını tələb etsə də, buna nail ola bilməmişdi. 2006-cı ilin payızında Berezovskinin silahdaşı Aleksandr Litvinenko Londonda üpolonium-210 radioaktiv izotopu ilə zəhərlənmişdi.


Mehman Hüseynov dəstəyə görə ictimaiyyətə təşəkkür edir (Video) – HEFTEAZ.INFO\nMehman Hüseynov dəstəyə görə ictimaiyyətə təşəkkür edir (Video)\nBloger Mehman Hüseynov bugünkü mətbuat konfransında koloniyada ona qarşı törədilmiş təxribatın təfərrüatları haqda danışıb. Onun sözlərinə görə, yeni cinayət işini gözləyirdi, ancaq bu cür “çirkin” formada olacağını düşünmürdü. “Cəza müddətinin başa çatmasına iki ay qalmış məni koloniya polisini döyməkdə ittiham etdilər”, – bloger bildirib. Onun sözlərinə görə, əslində heç bur insident olmamışdı.\nAmnesty İnternational beynəlxaq hüquq-müdafiə təşkilatı onu “vicdan məhbusu” kimi tanıyıb. Dekabrın sonlarında blogerə qarşı koloniya əməkdaşını döyməsilə bağlı yeni ittiham irəli sürülüb. M.Hüseynov saxtalaşdırmaya etiraz olaraq quru aclıq elan edib. Yeni həbs təhlükəsi yerli ictimaiyyətin etirazına və xaricdə tənqidlərə səbəb olub. Avropa Parlamenti Azərbaycan hakimiyyətini blogeri və digər siyasi məhbusları azad etməyə çağırıb. Bundan sonra prokurorluq blogerə qarşı cinayət işinə xitam verib.-06D–


Mark Şnayer: Birinci xanım Mehriban Əliyeva Azərbaycanda qadın hüquqlarının və imkanlarının genişləndirilməsi istiqamətində çox iş görüb » Güzgü Press | Güzgü qəzeti\nguzgupress.com » Siyasət » Mark Şnayer: Birinci xanım Mehriban Əliyeva Azərbaycanda qadın hüquqlarının və imkanlarının genişləndirilməsi istiqamətində çox iş görüb\nMark Şnayer: Birinci xanım Mehriban Əliyeva Azərbaycanda qadın hüquqlarının və imkanlarının genişləndirilməsi istiqamətində çox iş görüb\nTarix : 28-08-2019, 11:18 Bölmə :Siyasət Rəylər : 0\nABŞ Etnik Anlaşma Fondunun prezidenti, ravvin Mark Şnayer AZƏRTAC-a eksklüziv müsahibəsində Azərbaycanda tolerantlıq və qarşılıqlı anlaşma ənənələrindən, həmçinin bu dəyərlərin bütün dünyada təbliği istiqamətində Prezident İlham Əliyevin və Birinci vitse-prezident Mehriban xanım Əliyevanın səylərindən bəhs edib.\nRavvin Şnayer deyib: “Mən Azərbaycanı digər 57 müsəlman ölkəsi ilə müqayisə etməyi xoşlayıram. Açıq-aşkardır ki, sizin ölkəniz multikulturalizm ənənələri sahəsində mütləq liderdir. Söhbət təkcə Prezident İlham Əliyevin bütün beynəlxalq konfranslarda, o cümlədən “Bakı Prosesi” çərçivəsində tolerantlıq ideyalarının təbliğinə şəxsi sədaqətindən yox, həmçinin özündə dözümlülük və dinc-yanaşı yaşamağı ehtiva edən bu dəyərlərin Azərbaycan cəmiyyətinin əsasını təşkil etməsindən gedir. Mədəniyyətlərarası və dinlərarası dialoq və qarşılıqlı anlaşma yüz illər boyu Azərbaycan cəmiyyətinin əsası olub və belə olaraq da qalır. Bu, yeni platforma deyil, öz–özlüyündə unikal hadisədir”.\nRavvin Şnayer əlavə edib ki, Azərbaycana tez-tez səfər edir və mədəniyyətlərarası və dinlərarası dialoq üzrə bir çox qlobal konfranslarda iştirak edir. “Elə bir konfrans yoxdur ki, orada birinci xanım Mehriban Əliyeva iştirak etməsin və dünyanın bütün ölkələrindən gəlmiş qonaqları salamlamasın. Qeyd etmək vacibdir ki, bütün bu illər ərzində Birinci vitse-prezident Azərbaycanı mədəniyyətlərarası platformada dünyanın paytaxtına çevirmək üçün şəxsi səylərini əsirgəməyib. Qeyd etmək yerinə düşər ki, o, bu işləri öz həyat yoldaşı, Prezident İlham Əliyev ilə mütləq tərəfdaşlıq şəraitində həyata keçirir. Bundan başqa, birinci xanım Azərbaycanda qadın hüquqlarının və imkanlarının genişləndirilməsi istiqamətində də çox iş görüb. Bunun sayəsində o, bütün dünyadakı müsəlman qadınların əksəriyyətini ruhlandırıb. Heyrətamiz haldır ki, onun liderliyinin atributları, humanizm və dözümlülük dəyərlərinə sədaqət prinsipləri Azərbaycan cəmiyyətinin təməlinin təşkil edən ənənələrə uyğundur”, - deyə ABŞ Etnik Anlaşma Fondunun prezidenti vurğulayıb.\nMark Şnayer, həmçinin Azərbaycandakı yəhudi icması haqqında da danışıb: “Azərbaycan yəhudilərindən söz düşmüşkən, qeyd etməliyəm ki, bu icma öz-özlüyündə bir fenomendir. Maraqlıdır ki, əhalisinin əksəriyyəti müsəlman olan bu ölkədə 25 minlik yəhudi icması mövcuddur. Bu insanlar öz dininə sərbəst şəkildə etiqad etməklə və sülh şəraitində yaşamaqla yanaşı, həmçinin Azərbaycan xalqı, Prezident İlham Əliyev və birinci xanım Mehriban Əliyeva tərəfindən sevilirlər. Mən bu ilin mayında Bakıya səfərim zamanı ilk koşer restoranının açılışında iştirak etdim. Bu, mədəni nöqteyi-nəzərdən qeyri-adi təcrübə idi. Ayrıca olaraq, yüksək xidmət səviyyəsini də qeyd etmək lazımdır. Bakıda yəhudi restoranının olduğunu görmək çox xoşdur. Azərbaycan mədəniyyətlərarası və dinlərarası dialoq, dinc yanaşı yaşamaq ideyalarının İslam dünyasında təbliği, İsraillə və bütün dünyadakı yəhudi icmaları ilə dostluq əlaqələri üzrə aparıcı ölkədir. Mən Azərbaycandan söz açanda, səs tonumda həmişə ruh yüksəkliyi hiss etmək mümkündür. Şadam ki, bu cür ölkə mövcuddur və dünya ictimaiyyəti mədəniyyətlərarası dialoq və dinc yanaşı yaşamaq ideyalarına bu dərəcədə sadiq olan ölkəni qiymətləndirməlidir”, - deyə ravvin Şnayer sözlərinə yekun vurub.\nNəsimi rayonunda zibil qutuları şagirdlərin ...\nÇin koronavirusla mübarizədə Azərbaycanla ...\nVitse-admiral: “Türkiyə axıra qədər Azərbaycanın ...\nPrezident İlham Əliyev Avropa Komissiyasının ...


ARİTA HOTEL PATONG 3* (TAYLAND, PHUKET)\nPatong şəhərində mərkəzi bir ərazidə yerləşən Arita Hotel Patong, Kata və Karon çimərliklərinə avtomobil ilə 10 dəqiqəlik məsafədədir. Oteldə pulsuz Wi-Fi girişi və açıq hovuz mövcuddur. Otelin geniş otaqları TV, kondisiyoner, soyuducu və xüsusi vanna otaqları ilə təchiz olunmuşdur. Patong Arita Hotel, Patong çimərliyinə 15 dəqiqəlik və Jungceylon Ticarət Mərkəzinə 20 dəqiqəlik piyada məsafədədir. Phuket Fantasea Show avtomobil ilə 15 dəqiqəlik uzaqlıqdadır. Restoranda yerli və Beynəlxalq mətbəxin təamlarının dadını çıxara bilərsiniz. Resepşını 24 saat açıq olan otel, əmanət kasası və valyuta mübadiləsi xidmətləri də təklif etməkdədir.\n₼1105 *2 nəfərlik otaqda 1 nəfər üçün\nCHANG RESİDENCE PATONG 3* (TAYLAND, PHUKET)\nPhuket'də yerləşən sehirli güzəllikdəki Chang Residence, Patong çimərliyinə piyada 15 dəqiqəlik məsafədə əlverişli bir mövqedə yerləşir. Modern Tay tərzi bir dekorasiyaya sahib olan otel, açıq hovuz və pulsuz Wi-Fi girişi mümkün olan şık otaqlar təqdim etməkdədir. Otel, Jungceylon Ticarət Mərkəzinə avtomobil ilə 5 dəqiqəlik, Phuket Beynəlxalq Hava limanına isə 45 dəqiqəlik uzaqlıqdadır.\n₼1054 *2 nəfərlik otaqda 1 nəfər üçün\nP PLUS HOTEL 4* (TAYLAND, PATTAYA)\nPattaya Central'da yerləşən P Plus Hotel'də böyük açıq hovuz və bütün ərazilərdə pulsuz Wi - Fi girişi mövcuddur. Oteldə sauna, buxar otağı və fitnes mərkəzi vardır. The Avenue Pattaya və Central Marina kimi mərkəzi ərazilərə avtomobil ilə qisa zamanda gedə bilərsiniz. Otaqlarda TV, duş, iş masası və pulsuz hamam ləvazimatları mövcuddur. Oteldəki bütün otaqlarda kondisiyoner və qardirob vardır. Gecə əyləncələri ilə məşhur Walking Street Pattaya oteldən 2 km uzaqlıqdadır. Pattaya'dan Bangkok – a isə avtomobil ilə 2 saata yaxın vaxt ərzində gedə bilərsiniz.\nPRİMA WONGAMAT HOTEL 4* (TAYLAND, PATTAYA)\nPattaya'da yerləşən Prima VIlla Hotel, Wong Amat çimərliyinə 100 metr uzaqlıqdadır. Oteldə bir restoran, açıq hovuz və balkonlu otaqlar vardır. Pulsuz avtopark mövcuddur. Otel, Chao Pho Khao Yai məbədinə 25 km və Suvarnabhumi Hava limanına avtomobil ilə 45 dəqiqəlik uzaqlıqdadır.\n₼1120 *2 nəfərlik otaqda 1 nəfər üçün


800 milyon il əvvəl Yerə və Aya asteroidlər yağırdı! – ASTROELM\n01 Avqust 2020 02 Sentyabr 2020\nElm adamları diqqətlərini qədim dostumuz Aya yönəltmişlər. Xoşbəxtlikdən Selenologiya və Mühəndislik Kəşfiyyatı – SELENE (SELenological and ENgineering Explorer) olaraq da bilinən Yaponiya Aerokosmik Kəşfiyyat Agentliyi – JAXA (Japan Aerospace Exploration Agency) Ay orbiti Kaguya da daxil olmaqla Ayda bir ekipaj kosmik gəmi donanması var. Osaka Universitetindən olan qrup üzvlərinin liderliyindəki bir tədqiqatçı qrupu, Ay səthindəki böyük kraterləri öyrənmək üçün Kaguya`dan alınan görüntülərdən istifadə etdi. Oradan alınan nəticələr bizə sadəcə “Ay”a zərbə vuran qədim asteroidlərin tarixini deməklə qalmır, eyni zamanda “Dünya”ya zərbə vuran asteroidlərin bənzər tarixi haqqında məlumat verir.\nKomanda öz nəticələrini “ Kaguya tərəfindən ortaya çıxarılan Kriogen dövründən əvvəl Yer-Ay sistemində Asteroid yağışı” başlıqlı bir məqalədə təqdim etdi. Aparıcı müəllif Osaka Universitetinin professoru Kentaro Teradadır. Məqalə “Nature Communications” jurnalında dərc olunmuşdur.\nYer üzündə yaranan qədim krater zərbələri zamanla tədricən silinmişdir. Vulkanizm, eroziya və digər proseslər bunda əhəmiyyətli olmuşdur. Lakin biz asteroidlərin Yerə düşdüyünü və onların ölümcül ola biləcəyini bilirik. Təxminən 66 milyon il əvvəl baş vermiş Chicxulub asteroidinin zərbəsi buna misal ola bilər. Chicxulub asteroidin zərbə faktoru təxminən 10-15km diametri əhatə edirdi. Tədqiqatlar göstərir ki, Chicxulub zərbəsinin ölçüsünün şiddəti ilə bağlı olaraq bir asteroidin təxminən 100 milyon ildə bir Yerə vurmasının gözlənilən olduğunu göstərir. Lakin bu sübutları əldə etmək çətin olduğu üçün Osaka universitetindən olan qrup asteroidlərin Yer tarixində hansı rolu oynadığını anlamaq üçün Aydakı kraterləri araşdırdılar.\nKomanda diametri 20 km –dən (12.5 mil) çox olan kraterlərə baxdı və 59 ədəd krateri araşdırdı. Daha böyük kraterlərin kənara atılan maddələrində olan 0,1 – 1 km (330 – 3300 fit) diametrindəki daha kiçik ölçülü kraterləri araşdırdılar.\nDiametri 93km (58 mil) olan görkəmli Copernicus krateri üçün komanda atılan hissəsində 860 ədəd kiçik krater tapdı. Qrup bu məlumatları Copernicus kraterinin yaşını tapmaq üçün istifadə etdi. Daha çox analizdən sonra komanda 59 böyük kraterdən 8-nin eyni zamanda formalaşdığına qərar verdi.\nNövbəti sual budur ki, bu müddət ərzində Yer necə oldu? Ayın səthinə bu qədər asteroid yağışı oldusa, Yer də onunla eyni aqibəti bölüşdümü? Komanda bu suala bəli cavabını verir. Məqalədə yazırlar ki, Yer-Ay sistemi 4,5 milyard ildən çox müddət ərzində birlikdə inkişaf etdiyi üçün bu yeni tapıntı bizə Yer-Ay sistemi haqqında çox mühim bir məlumat verir. Çünki asteroid axınları yalnız Ayda deyil, həmçinin Yerdə də meydana gəlmişdir.\nPrevious PostPrev Post İlk kommersiya missiyası olan Crew Demo-2 astronavtları 2 Avqust evə qayıdır!\nNext PostNext Post Kosmonavtlar kimdir?


Qorxunc AÇIQLAMA: COVID-19-un fərqli növlərini görəcəyik - Xəzər Xəbər\nCəmiyyət | 18:40 • 23 Oktyabr 2021\nAY.4.2 ştamı ilk dəfə İngiltərədə aşkar olunub. Bu ölkədən başqa İsraildə, son məlumata görə isə qonşu Rusiyada da yeni varianta yoluxma qeydə alınıb. Bildirilir ki, AY.4.2 “delta” ştamı ilə müqayisədə daha yoluxdurucu xüsusiyyətə malikdir.\nXəzərXəbər xəbər verir ki, bunu Publika.az-a infeksionist Vüqar Cavadzadə deyib.\nHəkim qeyd edib ki, İngiltərədə COVID-19-a yoluxan xəstələrin təqribən 10-15 faizini məhz bu ştam təşkil edir:\n“Lakin hələ ki, koronavirusun bu yeni variantı ilə bağlı kliniki sınaqlar tam aparılmayıb. Buna görə də AY.4.2 ştamı ilə xəstələnən insanlar arasında ölüm hallarının sayı və xəstələyin ağır dərəcədə keçməsi barədə hələ ki, klinik nəticələr yoxdur. Ancaq əvvəldən də virusun bütün variantlarının təhlükəliliyi ilə bağlı təsəvvürümüz formalaşıb. Yəni COVID-19-un ştamları fərqli xüsusiyyətlərə sahib olsalar da, təhlükəlilik, daha çox yoluxduruculuq qabiliyyətlərini özlərində saxlayırlar. AY.4.2 ilə bağlı da sınaqlar aparılır, mütəxəssislər sadəcə ilkin nəticələri elan edirlər.\nŞtam yeni yayılmağa başlayıb, buna görə də araşdırmalar aparılacaq. COVID-19 mutasiyaya uğramağa davam edir. Hələ bundan sonra onlarla, yüzlərlə koronavirus ştamı yaranacaq. Onların bioloji xüsusiyyəti həyat tərzidir, yaşamaq qabiliyyətidir. Buna görə də yenilərə hazır olmalı, özümüzü qorumalıyıq. Hazırkı vəziyyətdə vətəndaşların daha intensiv vaksinasiya olunması zəruridir və hər kəs gigiyena qaydalarına riayət etməli, sosial məsafə saxlamalı, qapalı məkanlarda maskadan istifadə etməlidir”.\n← Bu qidalardan zəhərlənib ölmək riski yüksəkdir - XƏBƏRDARLIQ Əhaliyə qəti xəbərdarlıq edildi, gələn həftədən etibarən... →


Prezident İlham Əliyev və xanımı Mehriban Əliyeva ADA Universitetində keçirilən məzun günündə iştirak ediblər (YENİLƏNİB) – Huquqaz.com\nPrezident İlham Əliyev və xanımı Mehriban Əliyeva ADA Universitetində keçirilən məzun günündə iştirak ediblər (YENİLƏNİB)\nAzərbaycan Respublikasının Prezidenti İlham Əliyev, birinci xanım Mehriban Əliyeva və qızı Leyla Əliyeva tədbirdə iştirak ediblər.\nBurada 41 ölkədən 2200 tələbə təhsil alır ki, onlardan da 85 faizi bakalavr, 15 faizi isə magistr pilləsindədir. Təhsil müəssisəsində ictimai və beynəlxalq münasibətlər, biznes, informasiya texnologiyaları və mühəndislik fakültələri fəaliyyət göstərir. ADA-da tələbələr bakalavr pilləsi üzrə beynəlxalq münasibətlər, dövlət və ictimai münasibətlər, hüquqşünaslıq, biznesin idarə edilməsi, iqtisadiyyat, kompüter mühəndisliyi, kompüter elmləri, informasiya texnologiyaları, magistr pilləsi üzrə isə diplomatiya və beynəlxalq münasibətlər, dövlət idarəetməsi, biznesin idarə olunması, MBA, təhsil üzrə menecment ixtisasları üzrə təhsil alırlar.\nSonra Universitetin məzunu, biznes fakültəsinin iqtisadiyyat üzrə bakalavrı Azər Əliyev çıxış etdi. O, bütün məzunlar adından ADA-nın professor-müəllim heyətinə təşəkkürünü bildirdi.\nDaha sonra ADA-nın tədris işləri üzrə prorektoru Vəfa Kazdal çıxış etdi.\nADA Universitetinin rektoru, xarici işlər nazirinin müavini Hafiz Paşayev məzun günündə dərin məzmunlu çıxışına görə Prezident İlham Əliyevə təşəkkürünü bildirdi.\nPrezident Xaçmazda səfərdədir – Yenilənib


İsmayıl bəy Qaspıralının “Ziya” qəzetindəki ilk yazısı- “Bağçasaraydan göndərilən məktub “ - KIRIM'IN SESİ\nİsmayıl bəy Qaspıralının “Ziya” qəzetindəki ilk yazısı- “Bağçasaraydan göndərilən məktub “\n28 Aralık 2017 - 504 views kez okunmuş\nAna Sayfa » Genel»İsmayıl bəy Qaspıralının “Ziya” qəzetindəki ilk yazısı- “Bağçasaraydan göndərilən məktub “\nİsmayıl bəy Qaspıralının “Ziya” qəzetindəki ilk yazısı-\n“Bağçasaraydan göndərilən məktub “\n(Tiflis,”Ziya” qəzeti, 08.11.1879, N 42 )1.\n1879-1884-cü illərdə Tiflisdə Səid Əfəndi Ünsizadənin rəhbərliyi ilə Azərbaycan dilində nəşr olunan “Ziya” qəzetinin 135 yaşının tamamına cəmi dörd ay qalır. (2013-cü lin söhbətidir-N.N.) S.Ünsizadə (1825-1905) 1878-ci ilin sonlarında Tiflisdə Azərbaycan dilində nəşriyyat fəaliyyəti üçün litoqrafiya(daş basmaxanası) və mətbəə açmaq üçün hökumət dairələrindən icazə alır. 1879-cu il yanvarın 18-də “Ziya” qəzetinin ilk nömrəsi S.Ünsizadənin öz şəxsi mətbəəsində işıq üzü görür.\n“Ziya” türk dünyasının ümidlə baxdığı və oxuduğu,inandığı və güvəndiyi həftəlik qəzet idi. “Ziya” bir müddətdən sonra öz coğrafiyasını daha da genişləndirmiş,”Ziyayi-Qafqasiyyə” adı ilə çıxmışdır. “Ziya”nın İstanbul, Peterburq, Moskva,Tehran, Tiflis, Bakı, Şamaxı, Göyçay, Şəki, Dərbənd, Spasski (Tambov quberniyası), Bağçasaray və s. böyüklü,kiçikli şəhərlərdə daimi müxbirləri var idi. Ümumi türk dili ideyası ilk dəfə “Ziya”nın səhifələrində öz əksini tapmışdır.\nUzun illər boyu unudulmuş bu mətbu orqanın 135 illik ildönümünün keçirməsinə aid hazırlığa indidən başlamaq lazımdır. Qərəzsiz , təmənnasız və elit fikir sahibi olan “Kaspi” və STRATEGİYA. AZ mətbu orqanlarının gücünə və qələminə güvənərək bu istiqamətdəki ilk yazımızı oxucuların diqqətinə çatdırırıq.\nOvraq və məkatib\nBu,qəzetdəki rubrikalardan (daimi başlıqlardan) biridir. Redaksiya burada veriləcək xəbəri oxucuya aydınlaşdırır, onu materialın yaxşı dərk olunmasına yönəldir. Oxucu redaksiya qeydlərindən anlayır ki, o, maraqlı bir mövzunun oxusuna başlayır :\n“Bu axir vəqtlərdə Rusiyanın içərisindən, yəni Qazan və Ufa və Qrımdan aldığımız məktubları oxuyan vəqtlərdə məlum olur ki, o yerlərin əhli “Ziya” qəzetəsinin təb və nəşr olunmağından səmim qəlb məmnundurlar. Hərçənd onlar ilə Qafqaz müsəlmanlarının bəzi danışıqlarında cüzi təfavüt var isə də, amma yazırlar ki, onlardan sahib-i savad olanlar sühulətlə (asanlıqla-N.N. ) “Ziya”nı oxuyub, mətləblərini fəhm edirlər. Necə ki zeyldə ( aşağıda-N.N. ) dərc olunan “Bağçasaray məktubu” sübut edir ki, Azərbaycan ilə Bağçasaray yazılarının arasında o qədər fərq yoxdur. Bəlkə diqqət nəzəri ilə baxan vəqtdə demək olar ki, onların təhriratı ifadeyi-mənaya müstəidd (istedadlı,bacarıqlı-N.N. ) olmaqda Qafqaz təhriratından əskük degildir.Bu mülahizə ilə Bağçasaraydan göndərilən məktubu təğyir və təbdil etməmiş, kəmal-i məmnuniyyət ilə qəzetəmizə dərc elədük”.\n“Ziya”nın o vaxt imtiyaz sahibi və naşiri Səid Əfəndi Ünsizadə, mühərriri isə onun ortancıl qardaşı Cəlal Əfəndi Ünsizadə idi. Göndərilən material diqqətlə oxunandan sonra redaksiyanın yönəldici qeydləri ilə fərqli, daha aydın oxunan iri şriflərlə oxuculara təqdim edilirdi.”Bağçasaray məktubu”nda da bu qaydaya əməl olunmuşdur.\nBağçasaraydan göndərilən məktub (Məktub olduğu kimi verilir.-N.N.)\nĞazeta millətin lisanıdır. Ğazetələr millətə mühafiz ola bilürlər. Ticarət və hansı səlahiyyət (bir işi görməyə səllahiyyəti və hüququ olma-N.N.) sırasında (cərgəsində) yol göstəricisi ola bilürlər. Millətin aqilinə(əqlinə) və fikrinə inayə (kömək-?) ola bilürlər. Qısası, ğazetəsiz, və kitabsız millət sağır (kar) və dilsiz adama bənzər. Bu halda tatar lisanında “Ziya” ğazetəsi nəşr olunması pək(çox0 faidəli,iftixarlı iş olduğundan ziyadəsilə xoşnud olduq. “Ziya” ğazetəsinin gündən-günə ilərü(irəlü) getməsini istəriz(istəyirik) və məmnun ediriz .Bundan sonra bəz-bəz “Ziya” qazetəxanəsinə məktub və ğeyr kağızlar göndərilməgini kəndimizə borc ediriz. Bu dəfə tərəfi-əhvalımızdan sual olunur isə həmd olsun bu sənə (il-N.N.) Qırım bərəkatı (“bərəkət” sözünün cəmidir-N.N.)pək əla olmuşdur. Əkin,meyvə, düxan (burada “tütün” mənasındadır-N.N. ) gözəl olub. Cümlə ticarət pək sırasındadır.Buğda çox oldusa da , qiyməti çox bahalıdır. Şöylə ki, puti on beş mənata satılmışdır. Hal bu isə xəlqlər karlı olduğundan şimdilik zəhmət çəkməyürlər. Bağçasaray şəhr məclisindən İsmayıl Mirza.\nİsmayıl bəy Qaspıralını tanıyırsınızmı?\nİsmayıl bəy Qaspıralı 1851-ci il martın 8(21) -də Tavriya quberniyasının Yalta uyezdinin Avcıköy (bir sıra mənbələrdə Ulu Sala-N.N.) kəndində rus zabitinin ailəsində anadan olmuşdur. Atası Mustafa Əli oğlu əslən Qaspıra (bu sözü Qaspra da yazırlar) kəndindəndir. Anası Fatma Sultan Temur qızı Kantakurovadır.\nƏvvəlcə ev təhsili almış, sonra ibtidai məktəbdə oxumuşdur. Atası oğlunu özü kimi zabit görmək istədiyindən İsmayıla yaxşı təhsil vermək qərarına gəlmişdir. İsmayıl ibtidai təhsilini qurtarandan sonra Simferepoldakı oğlan gimnaziyasına daxil olmuşdur.(Oğlan məktəblərinə ZÜKUR məktəbləri də deyirlər.Zükur “erkək ” sözünün cəmidir, yəni erkəklər-N.N.).\nİsmayıl bəy Tükiyədə də cəmi bir il yaşayır, sonra Krıma qayıdır, burada Bağçasarayda şəhər məclisinə rəhbərlik edir. O, 13.02.1879-cu ildən 23.05 1884-cü ildək Bağçasaray Şəhər Məclisinin başçısı -rəisi vəzifəsində işləyir. Maraqlıdır ki, bu, “Ziya” qəzetinin fəaliyyət dövrü ilə , demək olar ki, üst-üstə düşür.\nİsmayıl bəyin Ünsizadə qardaşları ilə qiyabi ünsiyyəti “Ziya” qəzetinin nəşr işlərinə hazırlıq dövründən başlayır. Belə ki, Səid Ünsizadə “Əkinçi”nin nəşrə hazırlıq təcrübəsindən yararlanaraq ,tanıdığı, sorağını eşitdiyi türkdilli ziyalılara çıxaracağı qəzetin proqramını göndərmiş, onlarla qələm əhlini əməkdaşlığa dəvət etmişdir. İsmayıl bəy Bağçasarayda işləyərkən, çöx güman ki, yaşadığı ərazidə “Ziya”nın yayılmasına köməklik göstərmişdir.\nİ.Qaspıralı bu əməkdaşlıq təklifindən sonra özü də qəzetçilik fikrinə düşmüşdür. O,1880-ci ilin əvvəllərində “Faydalı əyləncə” və “Qanun ” adlı qəzet çıxarmaq istəyi ilə müvafiq təşkilatlara müraciət edir, lakin dövlətdən icazə ala bilmir, yeganə çıxış yolunu Tiflisdə Ünsizadələrin mətbəəsində kiçik jurnallar nəşr etməkdə görür.Belə də edir. Onun “Ziya” mətbəəsində çıxardığı ilk məcmuə dörd səhifəlik “Tonğuc”dur. “Tunğuc”-ilk doğulan övlad, ailədə başqalarından əvvəl dünyaya gələn ” mənasını verir.\n“Tonğuc”un bəzi materialları “Ziyayi-Qafqasiyyə” qəzetinin 1881-ci ildəki 17-ci nömrəsində dərc olunmuşdur. 1881-ci ilin avqustunda Tiflisdə S.Ünsizadənin “Ziya” mətbəəsində İ.Qasrıpalının “Şəfəq” adlı daha bir jurnalı çap edilmişdir. Bu jurnalın çapına görə “Ziyayi-Qafqasiyyə”nin növbəti nömrəsi bir həftə təxirlə çıxmışdır. “Ziyayi- Qafqasiyyə” buna görə öz oxucularından üzr istəmiş, abunəçilərin hərəsinə “Şəfəq” jurnalını məccani olaraq göndərmişdir.\nİ.Qaspıralının “Tərcüman”a qədərki dörd səhifəlik digər jurnalları- “Günəş”, “Ay”, “Ulduz” və s. İ.Qaspralının Bağçasaraydakı öz şəxsi mətbəəsində çap olunmuşdur.\nİ.Qaspıralı türkdilli jurnalist kimi peşəkarlıq vərdişlərini “Ziya”dan, onun yaradıcıları olan Ünsizadə qardaşlarından əxz etmişdir. Mən buna işarə edərək yazılarımın birini “Tərcüman”ın təcrübə məktəbi” adlandırmışdım. Redaktor bu sərlövhəni “Tərcüman məktəbi” adı ilə çap etməyi daha münasib görmüşdü(“Oğuz eli” qəzeti, 27.01.1993, N 2 ).\n1.İsmail Bey Gaspıralı İçİn. ( Başeditor Hakan Kırımli ). Ankara, Birinci Baskı, ekim 2004, 697 səhifə.\n3.Nazim Nasreddinov. 130 yaşlı “Tunğuc” veya açılmatan kapılar,pencereler.\n5.Nazim Nəsrəddinov. “Ziya”,”Tonğuc”,”Şəfəq”… “Dalğa” qəzeti,18-24.05.1993 N19(125).\n6.Nazim Nəsrəddinov. Unudulmuş Ünsizadə. “Həyat” qəzeti, 09.02.1993,N 13(7748) .\n7.Nazim Nəsrəddinov. İsmayıl bəy Qaspıralının “Tonğuc” məcmuəsi\nvə yaxud “Tərcüman”ın təcrübə məktəbi.”Davam.az”.,18.02.2013.\n8.Nazim Nəsrəddinov. Səid Ünsizadə və M.Ə.Sabir. “Ziya” qəzeti,21.05.1992, N 9.\nİlgili Terimler : Gaspıralı İsmâil Bey, NAZİM NASREDDİNOV, ziya gazetesi


Rusiyanın Donbasla bağlı sirlərinin üstü açıldı\n27 Avqust 2015 09:32\n“Rusiya Ukraynadakı itkilərini təsadüfən “ağzından qaçırdı”.\nPublika.az xəbər verir ki, bu barədə “Forbes” jurnalında siyasi müşahidəçi Pol Roderik Qreqorini yazıb.\nOnun yazdığına görə, maliyyə bazarları və biznes hesabatları ilə tanınan Rusiyanın “İşgüzar həyat” nəşrinin saytında “2015-ci ildə hərbi ödəmələrin artması” adlı analitik material dərc edilib. Materialda Ukrayna ərazisində ölən Rusiya əsgərlərinin sayı açıqlanmışdı. Senzorlar rəqəmləri tezliklə silsələr də, materialı jurnalistlər götürə biliblər. Bundan başqa məlumat veb-arxivdə qalıb.\nPol Roderik Qreqori qeyd edib ki, materialın bölmələrindən biri bu şəkildə idi: “2014-2015-ci illərdə Ukraynada döyüş hərəkətlərində iştirak üçün hərbi personala ödənilən kompensasiya”.\nUkraynada hərbi əməliyyatlarda ölən hərbçilərin ailələri üçün pul kompensasiyası 3 milyon rubl (təxminən 43 min dollar), döyüşlərdə yaralanaraq əlil olanlar üçün isə 1,5 milyon rubl (təxminən 21,5 min dollar) təşkil edir. Bundan başqa, münaqişə zonasında müqavilə əsasında xidmət edənlərin bir gününə 1,8 min rubl (təxminən 26 dollar) ödənilməsi nəzərdə tutulub. 1 fevral 2015-ci ilə kimi ölən 2 min hərbçinin ailəsinə, 3,2 min hərbçinin isə özünə kompensasiya ödənilib.\nRusiya nəşrinin yazdığına görə, kompensasiyalar ümumilikdə 20 milyon dollar təşkil edib. Qreqori “sülh vaxtları”nda ölən hərbçilərin sayının məxfiləşdirilməsi ilə bağlı Rusiya prezidenti Vladimir Putinin sərəncamını xatırlanıb: “Əgər ailələr onların oğullarının Ukraynada həlak olduğunu açıqlasalar, o halda dövlət ödəmələri, həmçinin təqaüdlərindən məhrum olacaqlar. Bundan başqa, qanunu pozanları cinayət məsuliyyəti gözləyir”.\nQreqori qeyd edib ki, “İşgüzar həyat” nəşrində gedən analitik material Rusiya qoşunlarının Ukrayna ərazisində olmadığını bildirən Moskvanın yalan danışdığını göstərir. Onun sözlərinə görə, çoxsaylı sübutlara baxmayaraq, rusiyalıların yalnız dörddə biri Rusiya qoşunlarının Ukraynaya daxil olduğuna inanır.


Politoloq: “Avropa Şurası ölkəmizə qarşı dəfələrlə ədalətsiz qərarlar qəbul edib”\naccess_time07/02/2020 17:55 folder_openAktual\n“Ölkəmiz 2001-ci ildən Avropa Şurasında üzvdür. Bu illər ərzində Avropa Şurası ilə əməkdaşlıqda müxtəlif problemlər olub və gərginliklər yaşanıb”. Bu sözləri Prezident İlham Əliyevin Avropa Şurasını tənqid etməsinə dair fikrilərini Sherg.az-la bölüşən "Atlas" Araşdırmalar Mərkəzinin sədri, politoloq Elxan Şahinoğlu deyib.\nPolitoloq bildirib ki, Avropa Şurası ölkəmizə qarşı dəfələrlə ədalətsiz qərarlar qəbul edib:\n“Avropa Şurasının qətnamələrini ədalətsiz hesab ediriksə, onları tənqid etməyə də haqqımız var. Lakin bu quruma üzvlükdən çıxa bilmərik. Çünki, belə olduğu halda Ermənistan Azərbaycan əleyhinə təbliğatını gücləndirə bilər. Biz AŞ-da Azərbaycanın işinə haqq verən millət vəkillərinin sayını artırmağa çalışmalıyıq ki, onlar Azərbaycana dəstək versinlər. AŞ Avropanın əsas sturukturlarından biri deyil. Bu qurum tək Azərbaycana yox, digər ölkələrə də problemlər yaşadır. Ona görə də AŞ-nı tənqid etmək bizim haqqımızdır. Amma bu tənqid Azərbaycanın AŞ-ya üzlüyündən imtina etməsi ilə nəticələnməli deyil”.\nQeyd edək ki, Prezident İlham Əliyev Türkiyənin Xarici İşlər naziri Mövlud Çavuşoğlunun başçılıq etdiyi nümayəndə heyətini qəbul ededərkən çıxışında Avropa Şurasını sərt tənqid edib. Avropa Şurasının hər iki qardaş ölkəyə riyakarlığı və ikili standart uyğulaması beynəlxalq müstəvidə öz əhəmiyyətini itirir.


525-ci Qəzet - Tanıyaq və tanıdaq: Məhəmməd Rza Ləvayi\n“Azərbaycanın ərazi bütövlüyünə olan dəstəyimiz bundan sonra da davam edəcək”\nBakıda Abay Kunanbayevin xatirə lövhəsi açılıb\nBakıya gətirilən yeni "London taksi"ləri elektriklə işləyir\nTürkdilli əlyazma və çap kitabları kataloqu çap olunub\nAzərbaycanda dərinləşən islahatlar davam edəcək\n"Şəhid ailələri və Qarabağ əlilləri daim dövlətin qayğısı ilə əhatə olunub"\nPrezident taksi sürdü - Yenilənib\nGələcək dünyanın liderini süni intellekt müəyyən edəcək - Xaqani Cəfərli yazır\n"Qan yaddaşımız - Kəlbəcər" adlı videoçarx hazırlanıb - Video\nMilli Kitabxana Kunanbayevin 175 illik yubileyinə həsr olunmuş videokonfransda\nAzərbaycan İnvestisiya Holdinqinin yaradılması nəyi dəyişəcək?\nDaha 93 nəfər koronavirusa yoluxdu: 202 nəfər sağalıb, 2 nəfər vəfat edib\nÇindən gələn nümayəndə heyətinin iştirakı ilə videokonfrans keçirildi\nQazax Müəllimlər Seminariyasının binası nə vaxt abadlaşdırılacaq? - Təhsil\nKoronavirusla mübarizədə seroloji testlərin keçirilməsinə başlanılacaq\nTanıyaq və tanıdaq: Məhəmməd Rza Ləvayi\nOxunub: 398 dəfə\nƏziz oxucular, "525-ci qəzet"də "Günümüzün Güney Azərbaycan ədəbiyyatı - Poeziya" adlı guşə açılıb.\nGuşədə İran İslam İnqilabından (1979) sonra ədəbiyyata gəlmiş, Güney Azərbaycanda 1960-cı ildə və daha sonra doğulub boya-başa çatmış və sənətdə öz sözünü demiş Güney şairlərinin arasında heç bir fərq qoymadan, incə və həssas ruhlarına toxunmadan, yaratdıqları möhtəşəm poeziya örnəklərini incələmədən onların ana dilində fərqli janr və üslublarda qələmə aldığı şeir və poemalara, yaxud da həmin əsərlərdən müəyyən hissələrə yer verəcəyik.\nBu əsərlər günümüzün Güney ədəbiyyatında baş verən yeniliklərin, ədəbi prosesin incəliklərini bir az da yaxından izləmək, həyata, insanlığa, yazarların ictimai-siyasi və milli məsələlərə baxışlarını öyrənmək baxımından diqqətəlayiqdir...\nTürkiyənin ünlü filosof-yazarı Cəmil Meriç "Qərb kültürün vətənidir, Şərq irfanın. Nə Qərbi tanıyırıq, nə Şərqi, ən az tanıdığımız isə özümüz..." deyirdi.\nGüney Azərbaycanda son çağın dinamik inkişaf edən ədəbiyyata, özəlliklə poeziyaya nəzər saldıqda burada yaşayan xalqın özünəməxsus kültürü, ədəbiyyatı, kitab mədəniyyəti, sözyaratma qüdrətinin nə qədər yüksək olduğu yansıyır.\nMöhtəşəm mədəniyyət yaradan bir xalq, susmayan dili, özünü, kimliyini, tarixini öyrənmək istəyən şairləri olan xalq isə dünya tarixindən heç vaxt silinmir, əbədiyaşarlıq qazanır...\nBeləliklə, özümüzü, Güneyimizi daha yaxından tanımaq, həm də daha çox sevmək üçün, dəyərli yazarların yaratdıqları bənzərsiz poetik dünyanın qapıları üzünüzə açılır, əziz oxucular!\nMəhəmməd RZA LƏVAYİ\n1970-ci ildə dünyaya göz açıb. Əslən Qaradağ mahalının Xoca şəhərindəndir. Təbriz Universitetində türk ədəbiyyatından dərs deyib. Bir müddət Bakıda yaşayıb. "Alma" qəzetində çalışıb. Sonradan ABŞ-a mühacirət edib. Şairin indiyədək 10-a yaxın kitabı işıq üzü görüb. Müxtəlif qəzet, dərgi və internet portallarında yayımlanan şeirləri ona oxucular arasında böyük şöhrət qazandırıb.\nHanı sənə vurulduğum dəhşət?..\nBir gün məni öldürər bu sevda\nGözlərim ovuclarına sıxılar bir gün\nÇaxaram xatirələr astanasında\nGeri dön sevgilim, geri dön\nGündüzlərim gündəliklərlə bükülür\nBu nə haldır heeey?\nO qədər ayığam, yuxum tökülür!\nHanı həmən bu dilimlə vulkanları\nüfüqlərə qandırdığım günlər,\nhanı həmən bu dilimlə\nxalqa ürək yandırdığım günlər,\nhanı sənə vurulduğum dəhşət?\nYanaqların cəhənnəm caydırır üstümə\nBaxışların göyü leş salır ayaqlarıma\nYoxsulluq sevgiyə günüdür\nYavan tikənin əvvəli sevdanın sonudur\nYox, heç də qayıtma\nSənin də haqqın var\nSənin də haqqın var,\nHəyat adlı yalanlarda\nMənə yetər bu suçlar\nAzərbaycan adlı bomba ilə oynamağım\nQələmlə yaratdığım sevinclər, kədərlər\nAyrılıq mahnısı ilə ulaşmağım\nÜzüm ağacıtək özümə dolaşmağım\nBir gün məni öldürər bu sevda.\nSadə yaşamım var, sevgilim...\nSadə yaşamım var, sevgilim\nHər səhər açaram torpağı,\nHər axşam türkün Xəzər dəsmalı ilə\nSonra üzündəki xal\nGecə qədər böyüyüb məni\nXalında uzanıb yataram!..\nVə kasıb gözəlliyim\nDilənçilərin əlinə nar qoyaram qəlbimi,\nDostlarımın beyninə ceyran əkərəm,\nHeç şeyə toxunmaram\nSevgililərin öpüşüdür bu qızılgül\nAnaların sinəsidir bu baxça\nAtaların öyüdüdür bu torpaq\nTutalım qurd balasıyam lap\nAğzımdan durna uçar, dovşan sıçrayar\nAğac çox uca arzudur\nBir yarpağın qucağındada keçinə bilərəm\nSadə yaşamım var sevgilim...\nAramızda mən boyda sərhəd\nTəbəssümün Allahımdır, oğlum\nVə göz yaşların Cəbrayıl tökür ovcuma\nBu peyğəmbərlərin vəhy səhrasına\nHəzin-həzin ağlarsan hər gecə yorğan altda\nHardasa yağmur utanıb yerə girər!\n"Tom and cery" silinər televiziyadan\nHər gecə Əhməd Kayanın mahnılarını\nBağrına basıb yatarsan\nVə hər səhər fars kanalları dişləyər yuxularını\nGündə min dəfə ata məni atıb tutarsan\nAramızda mən boyda sərhəd varmış oğlum, bağışla\nNə sən bu sərhəddi keçə bildin, nə mən\nSəni bayraq yondum Təbrizə bir axşam\nQaldır türk bayrağını, qaldır\nTəbəssümünü yay şəhərə\nTəbəssümünə tutular düşmən yandırarsan\nVə dostlar təbəssümünü içib keflənərlər\nTəbəssümün Allahımdır oğlum\nBıçaq yarasıdır üzümdə,\nYa türmədə yediyim şallaqdır...\nTəbəssümün sökər şeirimi, sökər...\nAç sərhədlərini ay Təbrizli təbəssüm!\nÇək qucağına Bakını,\nYa da İstanbula əmr et, məni...\nOnsuz da dünya məhkəmədir\nVə təbəssümün sonuncu müdafiəm!\nBu qovğa nədir?\nTəbəssümünü şəhid gətirirlər şəhərə\nRahat yat ay qəhrəman təbəssüm...\nBir səhər asacaqlar səsimi\nMahnılar qan olacaq\nSonra yoldan keçən biri\nSəsimi dardan alıb aparacaq evə,\nsonra səsimi bağçada əkəcək\nSonralar bütün ağaclardan\nməni dinləyəcəksən, gözəlim.\nSən sevgililər gününü gözlədən\nMən günlərin sevgisini...\nGör nə günə qalıb sevgi!\nMəndən gizlədiyin üz\nYalnızlığımı deşən aydır!\nNifrət yırtır ağzını\nŞeytan köynəyinə calanıb\nVə bir az da tülkü saqqalına.\nZülmət çəkir gözlərin bilirəm\nYalnız ölüm sənə dözər!..\nTurbalarda axan məqsəd su deyil,\nMətbəxin insan dadındandır\nBarmaqlarını yırtacağam bir gecə\nSonra dodaqlarını tikəcəyəm öpüşlərimə\nOla bilər saçlarında quş tutdurum?!\nBurax məni, burax\nÜsyanımda ürək qalmayıb\nSənin dərdini çəkmək,\nƏn böyük rəssamlıqdır demək!\nVə mən yoxam,\nAy mənim yalnızlığım.


Ayaz Mütəllibov Rusiyadakı seçkilərdən danışdı: “İnşallah, sonucu bizə mənfi təsir göstərməsin”\nAyaz Mütəllibov Rusiyadakı seçkilərdən danışdı:“İnşallah, sonucu bizə mənfi təsir göstərməsin”\n“Rusiyada da seçkilər baş tutub, Putin qalib gəlib. Təki bu, region, dünya üçün uğurlu olsun. İnşallah, sonucu elə olsun ki, bizə də mənfi təsir göstərməsin. Hələlik Rusiyanın ABŞ-la, o cümlədən Britaniya ilə münasibətləri kritik bir həddə çatıb. Bu da Azərbaycan üçün, Qarabağın azadlığı üçün ümidverici hal deyil”.\nBu sözləri Azərbaycanın sabiq prezidenti Ayaz Mütəllibov Rusiyada prezident seçkilərinin nəticələrini moderator.az-a şərh edərkən deyib.\nƏrdoğanın Afrindəki, Putinin isə seçkilərdəki qələbələrinin yaxın gələcəkdə Qarabağ məsələsinin ədalətli həllinə də müsbət təsir göstərə bilməsi ehtimalı varmı?” sualına isə eks-prezident belə cavab verdi: ”İnanmıram… Çünki əsas məsələ supergüclərin, aparıcı dövlətlərin maraqlarının toqquşması və ya uyğunlaşmasından asılıdır. İndiki şəraitdə dediyimiz kimi, uyğunlaşma, ortaq məxrəcə gəlinməsi istiqamətində proseslər, demək olar ki, görünmür. Tutaq ki, Qarabağ məsələsində hər hansı bir tərəf, məsələn, Moskva situasiyanı ələ alıb məsələni həll etməyə çalışan kimi qarşı tərəf -ABŞ öz maraqlarının tapdandığını hesab edərək ona müqavimət göstərir, məsələnin həllinə imkan vermir. Və bu minvalla, təəssüf ki, proses on illərlə uzanır.”\nOnun sözlərinə görə, torpaqların azad edilməsi üçün öncə öz gücümüzə, fərasətimizə və birliyimizə arxalanmalıyıq: “Kənardan kiminsə bizə kömək edəcəyinə arxayın olmaq – bu, yanlış bir mövqedir. Bunu zaman da göstərməkdədir…. Ən başlıca amillərdən də biri də daxildə barışığa nail olmaq, yersiz ziddiyyətləri aradan qaldırmaqdır”.